cyanic-selkie/wikianc huggingface dataset:
മുൻസിഫ് കോടതി
മുൻസിഫിന്റെ യോഗ്യതകൾ
അഞ്ച് വർഷം അഭിഭാഷകനായി ജോലി ചെയ്ത പരിചയമുള്ള ആളുകളെയാണ് മുൻസിഫായി നിയമിക്കുക.
മുൻസിഫ് മജിസ്ട്രേറ്റ്
കേരളത്തിൽ ചിലയിടങ്ങളിൽ മുൻസിഫ് മജിസ്ട്രേറ്റ് കോടതികൾ ഉണ്ട്. ഈ കോടതികൾക്ക് സിവിൽ കേസുകൾ പരിഗണിക്കാനും ക്രിമിനല് കേസുകൾ കൈകാര്യം ചെയ്യാനുള്ള അധികാരം ഉണ്ട്. സിവിൽ കേസുകൾ കൈകാര്യം ചെയ്യുമ്പോൾ അധ്യക്ഷത വഹിക്കുന്ന ജുഡീഷ്യൽ ഉദ്യോഗസ്ഥനെ മുൻസിഫ് ജഡ്ജി എന്നും ക്രിമിനല് കേസുകൾ കൈകാര്യം ചെയ്യുമ്പോൾ മജിസ്ട്രേറ്റ് എന്നും അഭിസംഭോധനം ചെയ്യുന്നു.
നിയമനരീതി
ഹൈക്കോടതി നടത്തുന്ന എഴുത്ത് പരീക്ഷയുടെയും ഇന്റർവ്യൂവിന്റെയും അടിസ്ഥാനത്തിലാണ് മുൻസിഫായുള്ള നിയമനം.
അപ്പീൽ
മുൻസിഫ് കോടതിയുടെ വിധിയിന്മേലുള്ള അപ്പീൽ സബ് കോടതിയിലാണ് ഫയൽ ചെയ്യുക. സബ് കോടതിയുടെ വിധിക്കെതിരെ ജില്ലാ കോടതിയിൽ അപ്പീൽ നൽകാം.
സബ് കോടതി
"സബോർഡിനേറ്റ് കോടതി" എന്നതിന്റെ ചുരുക്കെഴുത്താണ് "സബ് കോടതി". മുൻസിഫ് കോടതി പോലെ സിവിൽ നീതിന്യായ സംവിധാനത്തിലെ പ്രാഥമികതലത്തിലുള്ള കോടതിയും, അതേസമയം ജില്ലാക്കോടതി ചുതലപ്പെടുത്തുന്നതനുസരിച്ച് അപ്പീൽ കേസുകൾ കൈകാര്യം ചെയ്യുന്ന കോടതിയും കൂടിയാണ് സബ്കോടതി. ഒരു ലക്ഷം രൂപയിൽ കവിഞ്ഞ മൂല്യമുള്ള ഏതു സിവിൽ വ്യവഹാരവും സബ്കോടതിയിൽ ബോധിപ്പിക്കാം. ഇവയുടെയും പ്രദേശപരമായ അധികാര പരിധി നിശ്ചയിച്ചിട്ടുണ്ട്. അഡീഷണൽ സബ്കോടതി ഉൾപ്പെടെ 51 സബ് കോടതികളാണ് കേരളത്തിൽ നിലവിലുള്ളത്. സബ് കോടതികളും ജില്ലാ കോടതിയുടെ മേൽനോട്ടത്തിൽ പ്രവർത്തിക്കുന്നു. ഈ കോടതിയുടെ അദ്ധ്യക്ഷനെ "സബ് ജഡ്ജ്" എന്നു വിളിക്കുന്നു. ഈ ജഡ്ജിക്ക് തന്നെ ക്രിമിനൽ കേസുകൾ വിചാരണ ചെയ്യുന്നതിനുള്ള അധികാരവുമുണ്ട്. ക്രിമിനൽ കേസുകൾ വിചാരണചെയ്യുന്ന സമയത്ത് ഈ കോടതി തന്നെ അസിസ്റ്റൻസ് സെഷൻസ് കോടതി ആയി മാറുന്നു.
പുറത്തേക്കുള്ള കണ്ണികൾ
‌സബോർഡിനേറ്റ് ജുഡീഷ്യറി സമാഹരിച്ചത് 26-01-2011 കേരള ഹൈക്കോടതി സമാഹരിച്ചത് 26-01-2011
വർഗ്ഗം:ജുഡീഷ്യറി ഓഫ് ഇന്ത്യ വർഗ്ഗം:ഇന്ത്യയിലെ കോടതികൾ വർഗ്ഗം:ഇന്ത്യൻ നിയമം വർഗ്ഗം:സുപ്രീം കോടതി (ഇന്ത്യ)
ജബ് തക് ഹേ ജാൻ
യഷ് ചോപ്രയുടെ സംവിധാനത്തിൽ ആദിത്യ ചോപ്ര തിരക്കഥയെഴുതി യഷ് രാജ് ഫിലിംസിന്റെ ബാനറിൽ 2012-ൽ പുറത്തിറങ്ങിയ ഒരു ഹിന്ദി റൊമാന്റിക് ചലച്ചിത്രമാണ് ജബ് തക് ഹേ ജാൻ (English: As Long As There is Life/As Long As I Live). ഷാരൂഖ് ഖാൻ, അനുഷ്ക ശർമ്മ, കത്രീന കൈഫ് എന്നിവർ കേന്ദ്രകഥാപാത്രങ്ങളായി എത്തിയ ഈ ചിത്രം 2012 നവംബർ 13 ന് ആരംഭിച്ച ആറ് ദിവസത്തെ ദീപാവലി വാരത്തിൽ പ്രദർശനത്തിനെത്തി. ചിത്രത്തിൽ ഗുൽസാറിന്റെ വരികൾക്ക് ഈണം നൽകിയിരിക്കുന്നത് എ.ആർ. റഹ്മാനാണ്. ഷാറൂഖ് ഖാനെ നായകനാക്കി യാഷ് ചോപ്രയുടെ നാലാമത്തെ ചിത്രമാണിത്.
യഷ് ചോപ്ര അവസാനമായി സംവിധാനം ചെയ്ത ജബ് തക് ഹേ ജാൻ ചലച്ചിത്രത്തിന് ഇന്ത്യയിലും വിദേശത്തും നല്ല പ്രതികരണമാണ് ലഭിച്ചത്. മികച്ച നിരൂപകശ്രദ്ധ നേടിയ ഈ ചിത്രം ബോക്സോഫീസിൽ ഒരു വലിയ വിജയമായിരുന്നു.
അവലംബം
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
സുരേഷ് ഒബ്രോയ്
ഒരു ഇന്ത്യൻ ചലച്ചിത്രനടനാണ് സുരേഷ് ഒബ്രോയ്. (Suresh Oberoi (Hindi: सुरेश ओबेरॉय, ജനനം: ഡിസംബർ 17, 1946) ബോളിവുഡ് ചലച്ചിത്രനടനായ വിവേക് ഒബ്രോയുടെ പിതാവുകൂടിയാണ് ഇദ്ദേഹം. അദ്ദേഹം ജനിച്ചത് ഇപ്പോഴത്തെ പാകിസ്താനിലെ ക്വെറ്റ എന്ന സ്ഥലത്താണ്. . 1987 ലെ മികച്ച സഹനടനുള്ള ദേശീയപുരസ്കാരം അദ്ദേഹത്തിനു ലഭിച്ചിട്ടുണ്ട്. ഇന്ത്യാവിഭജനത്തിനു ശേഷം അദ്ദേഹത്തിന്റെ മാതാപിതാക്കൾ അമൃതസറിലേക്കും പിന്നീട് ഹൈദരാബാദിലേക്കും താമസമാക്കി. തന്റെ അഭിനയജീവിതത്തിൽ അദ്ദേഹം 135 ലധികം ചിത്രങ്ങളിൽ അഭിനയിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1946-ൽ ജനിച്ചവർ വർഗ്ഗം:ഡിസംബർ 17-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
അദ്വൈതം (ചലച്ചിത്രം)
പ്രിയദർശന്റെ സംവിധാനത്തിൽ മോഹൻലാൽ, ജയറാം, രേവതി, ചിത്ര എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് അദ്വൈതം. ടി. ദാമോദരൻ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. ഗൃഹലക്ഷ്മി പ്രൊഡക്ഷൻസിന്റെ ബാനറിൽ പി.വി. ഗംഗാധരൻ നിർമ്മിച്ച ഈ ചിത്രം വിതരണം ചെയ്തത് കൽപക ഫിലിംസ് ആണ്.
സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം.ജി. രാധാകൃഷ്ണൻ ആണ്. പശ്ചാത്തലസംഗീതം പകർന്നിരിക്കുന്നത് ജോൺസൺ ആണ്.
പുറത്തേക്കുള്ള കണ്ണികൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ഗ്വാളീച്ച
കാർഷികവിളകളെ ബാധിക്കുന്ന ഒരു തരം കീടമാണ് ഗാളീച്ച (Orseolia oryzae). ഇതിനെ തണ്ടീച്ച എന്നും പറയാറുണ്ടു്.
ശരീരപ്രകൃതി
thumb|300px|left|[[പുല്ല്|പുല്ലിൽ മുട്ടയിടുന്ന ഗാളീച്ച]] ഇരുണ്ട തവിട്ടു നിറവും നീണ്ട കാലുകളും കൊതുകുകളേക്കാൾ ചെറിയ ശരീരവുമുള്ള പ്രാണിയാണിതു്. പെൺകീടം ചെടിയുടെ ഇളംതണ്ടിൽ അനവധി മുട്ടകൾ തറച്ചുവെക്കുന്നു. മുട്ടകൾ വിരിഞ്ഞുണ്ടാകുന്ന പുഴുക്കൾ ചെടി തണ്ടിന്റെ ഉൾഭാഗം തിന്നു ജീവിക്കുന്നു. ഇവയുടെ ഉമിനീരിന്റെ പ്രവർത്തനഫലമായി ആക്രമിക്കപ്പെട്ട ഭാഗം ക്രമാതീതമായി തടിക്കുന്നു. വളർച്ച പൂർത്തിയാക്കിയ പുഴുക്കൾ തണ്ടിൽ നിന്നും പുറത്തുവരുന്നു.
വംശവർദ്ധനവ്
തുടർച്ചയായി മഴപെയ്ത് അന്തരീക്ഷ ഊഷ്മാവ് കുറയുകയും ചെയ്യുന്ന ജൂലൈ- ആഗസ്റ്റ് മാസങ്ങളിലെ കാലാവസ്ഥയാണ് ഗ്വാളീച്ചയുടെ വംശവർദ്ധവിന് അനുയോജ്യമായത്. ചിനപ്പുകളുണ്ടാകുന്ന സമയം വരെ ഗ്വാളീച്ച നെല്ലിനെ ആക്രമിക്കുന്നു. ഇലകൾ തണ്ടിനോട് ചേരുന്ന ഭാഗത്ത് മുട്ടകൾ ഒറ്റയ്ക്കോ കൂട്ടമായോ നിക്ഷേപിക്കുന്നു. 3-5 ദിവസം കൊണ്ട് മുട്ടവരിയുന്നു. പുഴുക്കൽ പോളകൾക്കിടയിലൂടെ ഇഴഞ്ഞ് ചിനപ്പിനുള്ളിലെത്തി വളർച്ച നടക്കുന്ന ഭാഗത്ത് എത്തിച്ചേരുകയും ഇലകൾ ഉണ്ടാകാൻ തുടങ്ങുന്ന ചിനപ്പുകളുടെ അഗ്രഭാഗം തിന്നു തീർക്കുകയും ചെയ്യുന്നു. ഇതുമൂലം പുതിയ ഇല ഉണ്ടാകേണ്ട സ്ഥാനത്തുനിന്നും ഒരു കുഴൽ പുറത്തേയ്ക്കുവരുന്നു. ഒന്നു രണ്ടു ആഴ്ചകൾകൊണ്ട് പുഴുക്കൾ പൂർണ്ണ വളർച്ചയെത്തുകയും സാമാധിയിലാവുകയും ചെയ്യുന്നു. 3-8 ദിവസത്തിനുള്ളിൽ സമാധി പൂർത്തിയാക്കി പൂർണ്ണ വളർച്ചയെത്തിയ പ്രാണികൾ കുഴലിന്റെ മുകൾ ഭാഗാത്ത് സുഷിരമുണ്ടാക്കി പുറത്തുവരുന്നു.
നെൽച്ചെടിയിൽ
തണ്ടീച്ച ഏറ്റവും കൂടുതൽ ആക്രമിക്കുന്നതു് നെൽച്ചെടികളെയാണ്. നെൽച്ചെടിയുടെ വളർച്ചയുടെ തുടക്കത്തിൽ മൂടികെട്ടിയ ആച്ചും ഇടമുറിയാത്ത മഴയും ഉണ്ടെങ്കിൽ ഗാളീച്ചയുടെ ആക്രമണം പ്രതീക്ഷിക്കാവുന്നതാണു്. പച്ചക്കറികൾ, പഴവർഗ്ഗങ്ങൾ എന്നിവയിലും തണ്ടീച്ചയുടെ ആക്രമണമുണ്ടാകാറുണ്ടു്.
കീടനിയന്ത്രണം
തുളസിക്കെണി ഗാളീച്ചക്കെതിരെ ഉപയോഗിക്കുന്ന ഒരു രാസ കീടനാശിനിയാണു്.
ഹമീദ ജവാൻഷിർ
ഹമീദ അഹ്മദ് ബേ ക്വിസി ജവാൻഷിർ (അസർബൈജാനി: ഹാമിദ കാവൻസിർ, ജീവിതകാലം: 19 ജനുവരി 1873 - 6 ഫെബ്രുവരി 1955) ഒരു അസർബൈജാനി ജീവകാരുണ്യ പ്രവർത്തകയും വനിതാവകാശ പ്രവർത്തകയുമായിരുന്നു. എഴുത്തുകാരനും പത്രപ്രവർത്തകനുമായ ജലീൽ മമ്മദ്‌ഗുലുസാദെയുമായായിരുന്നു അവരുടെ രണ്ടാമത്തെ വിവാഹം.
ആദ്യകാലജീവിതം
കഹ്രിസ്ലി ഗ്രാമത്തിലെ കുടുംബത്തിന്റെ പൂർവ്വിക എസ്റ്റേറ്റിൽ ജനിച്ച ഹമീദ ജവാൻഷീർ, അസേരി ചരിത്രകാരനും വിവർത്തകനും റഷ്യൻ ഇംപീരിയൽ ആർമിയുടെ ഉദ്യോഗസ്ഥനുമായിരുന്ന അഹ്മദ് ബേ ജവാൻഷീറിന്റെയും (1828–1903) അദ്ദേഹത്തിന്റെ പത്നി മുൽക്കിജഹാന്റേയും  മൂത്തകുട്ടിയായിരുന്നു. കരാബാക്കിലെ അവസാന ഭരണാധികാരിയായ ഇബ്രാഹിം ഖലീൽ ഖാന്റെ തലമുറയിലെ അനന്തരവളായിരുന്നു അവർ. ഹമീദയും അനുജനും വീട്ടിലിരുന്നു വിദ്യാഭ്യാസം നേടി. അവർക്ക് ഒൻപത് വയസ്സുള്ളപ്പോൾ, റഷ്യൻ അദ്ധ്യാപകരുടെ ഒരു കുടുംബം അവരോടൊപ്പം താമസിക്കാനെത്തുകയും അവരുടെ വിദ്യാഭ്യാസത്തിനു മേൽനോട്ടം വഹിക്കുകയും ചെയ്തു. പതിനാലു വയസ്സായപ്പോൾ യൂറോപ്യൻ, ഇസ്ലാമിക സാഹിത്യങ്ങളുമായി അവർക്കു പരിചയമുണ്ടാകുകയും കൂടാതെ റഷ്യൻ, ഫ്രഞ്ച് ഭാഷകൾ ഒഴുക്കായി സംസാരിക്കുകയും ചെയ്തു.
1889 ൽ ഹമീദ ജവാൻഷീർ ബർദ സ്വദേശിയായ ലെഫ്റ്റനന്റ് കേണൽ ഇബ്രാഹിം ബേ ദാവത്‌ദാരോവിനെ വിവാഹം കഴിച്ചു. അവർ ഇന്നത്തെ ബെലാറസിലുൾപ്പെട്ട ബ്രെസ്റ്റ്-ലിറ്റോവ്സ്കിൽ താമസമാക്കി. താമസിയാതെ അവരുടെ രണ്ട് മക്കളായ മിനയും മുസാഫറും ജനിച്ചു. ജവാൻഷീർ നൃത്തശാലയിലേയ്ക്കുള്ള നൃത്തച്ചുവടുകൾ പഠിക്കുകയും ഒപ്പം ജർമ്മൻ, പോളിഷ് ഭാഷകൾ പഠിക്കുകയും ചെയ്തു. 1900-ൽ കുടുംബം കാർസിലേക്ക് താമസം മാറ്റുകയും അവിടെ ദാവത്‌ദാരോവിനെ ഒരു സൈനിക കോട്ടയുടെ കമാൻഡറായി നിയമിക്കപ്പെടുകയും ചെയ്തു. ഒരു വർഷത്തിനുശേഷം കേവലം 28 വയസ്സുള്ള ഭാര്യയെ ഒരു വിധവയായി ഉപേക്ഷിച്ചുകൊണ്ട് അദ്ദേഹം മരണമടഞ്ഞു. മോസ്കോയിൽ വൈദ്യശാസ്ത്രം പഠിക്കാനുള്ള തന്റെ ആഗ്രഹം സാക്ഷാത്കരിക്കാനാവില്ലെന്ന് അവർക്ക് തോന്നി.
പിൽക്കാല ജീവിതവും ആക്ടിവിസവും
പിതാവിൽ നിന്ന് കഹ്രിസ്ലി എസ്റ്റേറ്റ് പാരമ്പര്യമായി നേടിയ അവർ പരുത്തി വ്യാപാരം തുടർന്നു. അദ്ദേഹത്തിന്റെ ഇച്ഛയ്ക്ക് അനുസൃതമായി, ഗെയ്‌റാത്ത് പബ്ലിഷിംഗ് ഹൌസിൽ അച്ചടിക്കുന്നതിനായി അദ്ദേഹത്തിന്റെ ചരിത്രപരമായ കൃതിയായ ‘ഓൺ ദ പൊളിറ്റിക്കൽ അഫയേർസ് ഓഫ് ദ കരാബാഖ് ഖാനേറ്റ് ഇൻ 1747–1805’ എന്ന രചനയുടെ കൈയെഴുത്തുപ്രതി ടിഫ്ലിസിലേക്ക് (ഇന്നത്തെ ജോർജിയയുടെ തലസ്ഥാനം) കൊണ്ടുപോയി. അവിടെവച്ച് 1905 ഒക്ടോബറിൽ, അസേരി ഭാഷാ പത്രമായ ഷാർഗ്-ഇ റുസിന്റെ പംക്തിയെഴുത്തുകാരനായിരുന്ന ജലീൽ മമ്മദ്‌ഗുലുസാദെയുമായി കണ്ടുമുട്ടി. 1907-ൽ അവർ വിവാഹം കഴിക്കുകയും (അക്കാലത്ത് മമ്മദ്‌ഗുലുസാദെ രണ്ടുതവണ വിഭാര്യനായിരുന്നു) 1920 വരെ ടിഫ്‌ലിസിൽ താമസിക്കുകയും ചെയ്തു. 1908 ൽ മിഡ്‌ഹാത്ത് 1911 ൽ അൻവർ എന്നിങ്ങനെ അവർക്ക് രണ്ട് ആൺമക്കളുണ്ടായിരുന്നു.
1907 ലെ കരാബക്ക് ക്ഷാമകാലത്ത് പട്ടിണിയിലായിരുന്ന ഗ്രാമീണർക്ക് ഹമീദ ജവാൻഷീർ മാവും ചാമയും വിതരണം ചെയ്തതു കൂടാതെ രണ്ട് വർഷക്കാലത്തെ പരസ്പരമുള്ള കൂട്ടക്കൊലയ്ക്ക് ശേഷം പ്രാദേശിക അർമേനിയക്കാരും അസേരിസും തമ്മിലുള്ള ഒരു മധ്യസ്ഥയായും പ്രവർത്തിച്ചു. 1908-ൽ അവൾ സ്വന്തം ഗ്രാമമായ കഹ്രിസ്ലിയിൽ ഒരു സഹവിദ്യാഭ്യാസ വിദ്യാലയം സ്ഥാപിക്കുകയും ആൺകുട്ടികൾക്കും പെൺകുട്ടികൾക്കും ഒരേ ക്ലാസ് മുറിയിൽ പഠിക്കാൻ കഴിയുന്ന ആദ്യത്തെ അസേരി സ്കൂളായി ഇത് മാറുകയും ചെയ്തു. 1910 ൽ ജവാൻഷീർ, നഗരത്തിലെ അസേരി പ്രഭുക്കന്മാരുടെ വനിതാ കുടുംബാംഗങ്ങൾക്കൊപ്പം മുസ്‌ലിം വിമൻസ് കൊക്കേഷ്യൻ ബെനവലന്റ് സൊസൈറ്റി സ്ഥാപിച്ചു. സോവിയറ്റ് കാലഘട്ടത്തിലെ ഒരു വസൂരി പകർച്ചവ്യാധിയുടെ സമയത്ത്, അവർ വാക്സിനുകൾ വാങ്ങി കഹ്രിസ്ലിയിലെ ആളുകളെ പരിചരിക്കുകയും ചെയ്തു.
1921-ൽ തബ്രിസിൽ ഒരു വർഷത്തോളം താമസിച്ച ശേഷം കുടുംബം ബാക്കുവിലേക്ക് താമസം മാറ്റുകയും അവിടെവച്ച് തന്റെ ഓർമ്മക്കുറിപ്പുകൾ എഴുതുകയും ഭർത്താവിന്റെ കൃതികൾ വിവർത്തനം നടത്തുകയും ചെയ്തു. അവൾ തന്റെ രണ്ടു മക്കളേക്കാൾ കൂടുതൽ കാലം ജീവിച്ചിരുന്നു (1923 ൽ മിനയും, 1935 ൽ മിദാത്തും അന്തരിച്ചു). 1955 ൽ ബാക്കുവിൽ വച്ചാണ് അവർ അന്തരിച്ചത. അവരുടെ ജീവിതവും കൃതികളും സംബന്ധമായ ഒരു മ്യൂസിയം കഹ്രിസ്ലിയിൽ പ്രവർത്തിക്കുന്നു.
റാപെറ്റോസോറസ്
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു സോറാപോഡ് കുടുംബത്തിൽപ്പെട്ട ദിനോസറാണ് റാപെറ്റോസോറസ്. ഇവയുടെ ഫോസ്സിൽ കണ്ടു കിട്ടിയിട്ടുള്ളത് മഡഗാസ്കറിൽ നിന്നും ആണ്. ഏകദേശം 70 - 65 ദശ ലക്ഷം വർഷം മുൻപാണ്‌ ഇവ ജീവിച്ചിരുന്നത്.
ശരീര ഘടന
ഏകദേശം 15 മീറ്റർ (48 അടി) നീളം ഉണ്ടായിരുന്നതായി കണക്കാക്കപ്പെടുന്നു. സോറാപോഡ് വിഭാഗത്തിൽപ്പെട്ട മറ്റു ദിനോസറുകളെപ്പോലെ മെലിഞ്ഞ് നീണ്ട കഴുത്തും നീളമേറിയവാലും ഇവയുടെ പ്രത്യേകതകളായിരുന്നു.
അവലംബം
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:സസ്യഭോജികളായ ദിനോസറുകൾ
വിവേക് ഒബ്രോയ്
ബോളിവുഡിലെ ഒരു പ്രമുഖ നടനാണ് വിവേക് ഒബ്രോയ് (ഹിന്ദി: विवेक ओबरॉय), ജനനം സെപ്റ്റംബർ 3, 1976)
ജീവിതരേഖ
ബോളിവുഡ് നടനായ സുരേഷ് ഒബ്രോയിയുടെയും യശോദരയുടേയും മകനായി ചെന്നയിലാണ് വിവേക് ജനിച്ചത്. . വിദ്യാഭ്യാസം പൂർത്തിയാക്കിയത് മും‌ബൈയിലാണ്. അഭിനയത്തിൽ ന്യൂ യോർക്ക് യൂണിവെഴ്സിറ്റിയിൽ നിന്നും ബിരുദാനന്തര ബിരുദം നേടിയിട്ടുണ്ട്.
അഭിനയ ജീവിതം
രാം ഗോപാൽ വർമ്മ സംവിധാനം ചെയ്ത കമ്പനി എന്ന ചിത്രത്തിലാണ് വിവേക് ആദ്യമായി അഭിനയിച്ചത്. ഇത് സാമാന്യം വിജയം നേടിയ ഒരു ചിത്രമായിരുന്നു. മികച്ച സഹനടനുള്ള അവാർഡ് ഇതിലൂടെ വിവേകിന് ലഭിച്ചു.
2002ൽ റാണി മുഖർജിയോടൊപ്പം യാശ് രാജ് ഫിലിംസ് നിർമ്മിച്ച സാത്തിയ എന്ന ചിത്രത്തിൽ അഭിനയിച്ചു. 2006ൽ ഷേൿസ്പിയർ എഴുതിയ ഒഥല്ലോ എന്ന നോവലിലെ ആസ്പദമാക്കി നിർമ്മിച്ച ഓംകാര എന്ന സിനിമയിൽ അഭിനയിച്ചത് വിദേശത്തും ഒരു പാട് ശ്രദ്ധ പിടിച്ചു പറ്റി.
സ്വകാര്യ ജീവിതം
പ്രമുഖ മോഡലായിരുന്ന ഗുർപ്രീത് ഗിലുമായി വിവേകിന്റെ വിവാഹം തീരുമാനിച്ചെങ്കിലും പിന്നീട് അത് തെറ്റുകയും വിവേക് പ്രമുഖ നടിയായ ഐശ്വര്യ റായിയുമായി പ്രേമബന്ധത്തിലാവുകയും ചെയ്തിരുന്നു. പക്ഷേ ഇതു പിന്നീട് തെറ്റി പിരിയുകയായിരുന്നു. സുനാമിയുടെ രക്ഷാപ്രവർത്തനങ്ങളുടെ ഭാഗമായി ഒരു ഗ്രാമം വിവേക് തന്റെ സംഭാവനയായി നൽകിയിട്ടുണ്ട്.
അവലംബം
^ Vivek Oberoi bags great films -IndiaFM - June 2, 2008
പുറത്തേക്കുള്ള കണ്ണികൾ
വർഗ്ഗം:1976-ൽ ജനിച്ചവർ വർഗ്ഗം:സെപ്റ്റംബർ 3-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
രംഗ് ദേ ബസന്തി
2006-ൽ പുറത്തിറങ്ങിയ ഒരു ഹിന്ദി ചലച്ചിത്രമാണ്‌ രംഗ് ദേ ബസന്തി (ഹിന്ദി : रंग दे बसंती). രാകേഷ് ഓംപ്രകാശ് മെഹ്റ തിരക്കഥയെഴുതി സംവിധാനം ചെയ്ത ഈ ചിത്രത്തിൽ ആമിർ ഖാൻ, മാധവൻ, സോഹ അലി ഖാൻ, ഷർമ്മൺ ജോഷി, സിദ്ധാർത്ഥ് നാരായൺ, കുണാൽ കപൂർ, അതുൽ കുൽക്കർണി, ആലിസ് പാറ്റൺ എന്നിവർ കേന്ദ്ര കഥാപാത്രങ്ങളെ അവതരിപ്പിച്ചു. ന്യൂഡൽഹിയിലും സമീപപ്രദേശങ്ങളിലുമായി ചിത്രീകരിച്ച ഈ ചിത്രം 25 കോടി രൂപ ചെലവിലാണ്‌ നിർമ്മിച്ചത്. സാമ്പത്തികമായി നല്ല വിജയം നേടിയ രംഗ് ദേ ബസന്തി 136 കോടി രൂപയോളം വരവുണ്ടാക്കി. ഇന്ത്യൻ സ്വാതന്ത്ര്യസമരകാലത്തെ വിപ്ലവകാരികളുടെ പാത പിന്തുടരുന്ന ആധുനികഭാരതത്തിലെ ഒരുകൂട്ടം ചെറുപ്പക്കാരുടെ കഥയാണ്‌ ചിത്രം പറയുന്നത്.
കഥാസംഗ്രഹം
ബ്രിട്ടണിലെ യുവസംവിധായകയായ സൂ മക്കിൻലി (ആലിസ് പാറ്റൺ) ഇന്ത്യൻ സ്വാതന്ത്ര്യസമരകാലത്ത് ജയിലറായിരുന്ന തന്റെ മുത്തച്ഛന്റെ (സ്റ്റീവൻ മക്കിന്റോഷ്) ഡയറി വായിക്കുന്നു. വിപ്ലവകാരികളായിരുന്ന ചന്ദ്രശേഖർ ആസാദ്, ഭഗത് സിങ്ങ്, ശിവരാം രാജ്ഗുരു, രാം പ്രസാദ് ബിസ്മിൽ, അഷ്ഫാഖുള്ള ഖാൻ എന്നിവരെക്കുറിച്ച് ഡയറിയിൽ നിന്ന് വായിച്ചറിയുന്ന സൂ അവരെക്കുറിച്ച് ഒരു ഡോക്യുമെന്ററി നിർമ്മിക്കാൻ തീരുമാനിക്കുന്നു. ഇന്ത്യയിലെത്തുന്ന അവരെ സുഹൃത്തായ സോണിയ (സോഹ അലി ഖാൻ) സഹായിക്കുന്നു. സോണിയയുടെ സുഹൃത്തുക്കളായ ദൽജീത് (ആമിർ ഖാൻ), കരൻ സിൻഘാനിയ (സിദ്ധാർത്ഥ് നാരായൺ), അസ്‌ലം (കുണാൽ കപൂർ), സുഖി (ഷർമ്മൺ ജോഷി) എന്നിവർ ഡോക്യുമെന്ററിയിൽ വിപ്ലവകാരികളുടെ ഭാഗം അവതരിപ്പിക്കാൻ തയ്യാറാകുന്നു. രാഷ്ട്രീയപ്രവർത്തകനായ ലക്ഷ്മൺ പാണ്ഡേയും (അതുൽ കുൽക്കർണി) ഒരു ഭാഗം അവതരിപ്പിക്കുന്നു. ലക്ഷ്മണിന്റെ മുസ്ലിം വിരുദ്ധ മനോഭാവവും അസ്‌ലമിനോടുള്ള എതിർപ്പും അയാളെ മറ്റുള്ളവർക്കിടയിൽ തുടക്കത്തിൽ അനഭിമതനാക്കുന്നു. ആദ്യം സ്വാതന്ത്ര്യസമരസേനാനികളുടെ ജീവിതത്തിൽ കാര്യമായ താല്പര്യമെടുക്കുന്നില്ലെങ്കിലും അഭിനേതാക്കൾ പതിയെ തങ്ങളുടെ ജീവിതവും വിപ്ലവകാരികളുടെ ജീവിതവും തമ്മിലുള്ള സാമ്യം മനസ്സിലാക്കുന്നു.
ഇന്ത്യൻ വായുസേനയിൽ ഫ്ലൈറ്റ് ലെഫ്റ്റനന്റായ അജയ് സിംഗ് റാത്തോർ (മാധവൻ) മിഗ് വിമാനം തകർന്ന് കൊല്ലപ്പെടുന്നു. അജയും സോണിയയും വിവാഹം കഴിക്കാൻ തീരുമാനിച്ചതായിരുന്നു. തകരാറുള്ള വിമാനം നഗരത്തിൽ വീണ്‌ അനേകം പേർ മരിക്കുന്നതൊഴിവാക്കാൻ അജയ് ജീവത്യാഗം ചെയ്തതാണെങ്കിലും പൈലറ്റിന്റെ തെറ്റ് മൂലം അപകടമുണ്ടായതാണെന്നാണ്‌ ഔദ്യോഗിക വിശദീകരണം. അഴിമതിക്കാരനായ പ്രതിരോധമന്ത്രി (മോഹൻ ആഘാഷെ) വിലകുറഞ്ഞതും തകരാറുള്ളതുമായ വിമാനഭാഗങ്ങൾ വാങ്ങാനുള്ള കരാർ സ്വന്തം താല്പര്യത്തിനായി ഒപ്പിട്ടതാണ്‌ അപകടകാരണം എന്ന് ദൽജീതും കൂട്ടുകാരും മനസ്സിലാക്കുന്നു. കരാറിൽ കരനിന്റെ പിതാവായ രാജ്നാഥ് സിൻഘാനിയക്കും (അനുപം ഖേർ) പങ്കുണ്ട്. ഇന്ത്യാ ഗേറ്റിൽ സർക്കാർ വിശദീകരണത്തിനെതിരെ സമാധാനപരമായി പ്രതിഷേധിക്കുന്ന സംഘത്തിനും മറ്റുള്ളവർക്കുമെതിരെ പോലീസ് ആക്രമണം അഴിച്ചുവിടുന്നു. അജയുടെ മാതാവിന്‌ (വഹീദ റഹ്മാൻ) സാരമായി പരുക്കേറ്റ് അവർ കോമയിലാകുന്നു. ആക്രമണത്തിൽ പാർട്ടിയുടെ പങ്ക് മനസ്സിലാക്കുന്ന ലക്ഷ്മൺ പാർട്ടി വിടുന്നു. വിപ്ലവകാരികളുടെ പാത പിന്തുടർന്ന് ഹിംസയിലൂടെ നീതി നേടാൻ ദൽജീതും കൂട്ടുകാരും തീരുമാനിക്കുന്നു. ഭഗത് സിംഗും കൂട്ടാളികളും സാണ്ടേഴ്സിനെ കൊലപ്പെടുത്തിയതിന്‌ സമാനമായ രീതിയിൽ ദൽജീതും കൂട്ടുകാരും പ്രതിരോധമന്ത്രിയെ വധിക്കുന്നു. കരൺ തന്റെ പിതാവിനെയും വെടിവെച്ചുകൊല്ലുന്നു. പ്രതിരോധമന്ത്രിയെ കൊന്നത് തീവ്രവാദികളാണെന്ന് കരുതുന്ന മാധ്യമങ്ങൾ അയാളെ രക്തസാക്ഷിയായി ഉയർത്തിക്കാട്ടുന്നു. സത്യം ജനങ്ങളെ അറിയിക്കാനായി സംഘം ആകാശവാണി നിലയം പിടിച്ചെടുക്കുന്നു. കരൺ റേഡിയോയിലൂടെ കുറ്റസമ്മതം നടത്തി തങ്ങളുടെ ലക്ഷ്യം വ്യക്തമാക്കുന്നു. ജനങ്ങൾ അവരുടെ കൃത്യത്തെ അനുകൂലിക്കുന്നുവെങ്കിലും സർക്കാർ നിലയത്തിലേക്ക് കമാൻഡോ സംഘത്തെ അയച്ച് എല്ലാവരെയും കൊലപ്പെടുത്തുന്നു.
പുരസ്കാരങ്ങൾ
79-ആം ഓസ്കാർ പുരസ്കാരങ്ങളിൽ മികച്ച വിദേശ ചിത്രത്തിനുള്ള ഇന്ത്യയുടെ ഔദ്യോഗിക നാമനിർദ്ദേശമായിരുന്നു രംഗ് ദേ ബസന്തി. ലഗേ രഹോ മുന്നാഭായ്, ഓംകാര മുതലായ ചിത്രങ്ങളെ പിന്തള്ളിയാണ്‌ രംഗ് ദേ ബസന്തി തിരഞ്ഞെടുക്കപ്പെട്ടത്. എങ്കിലും ഒടുവിൽ ചിത്രം അവാർഡിന്‌ പരിഗണിക്കപ്പെട്ടില്ല.
പുറത്തേക്കുള്ള കണ്ണികൾ
വർഗ്ഗം:2006-ൽ പുറത്തിറങ്ങിയ ഹിന്ദി ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ജി.എച്ച്. ഹാർഡി
കേംബ്രിജിലെ അധ്യാപകനായിരുന്ന ഗണിതശാസ്ത്രജ്ഞനായിരുന്നു '''ജി.എച്ച്‌. ഹാർഡി'''. ഇദ്ദേഹത്തിന്റെ സംഭാവനകൾ സംഖ്യാസിദ്ധാന്തത്തിലും വിശ്ലേഷണത്തിലുമാണ്.
ജീവിതരേഖ
ഇംഗ്ലണ്ടിൽ 1877 ഫെബ്രുവരി 7 നു അദ്ദേഹം ജനിച്ചു. അദ്ദേഹത്തിന്റെ പിതാവ് അദ്ധ്യാപകനായിരുന്നു .രണ്ടുവയസ്സുള്ളപ്പോൾ തന്നെ 10 ലക്ഷം വരെയുള്ള സംഖ്യകൾ തെറ്റുകൂടാതെ എഴുതിയിരുന്നു. സ്കൂൾ വിദ്യാഭ്യാസത്തിനു ശേഷം ഗണിത ശാസ്ത്ര പഠനത്തിനായി വിഞ്ചസ്റ്റർ കോളേജ് ഹാർഡിക്ക് സ്കോളർഷിപ്പ് നൽകി.വിദ്യാഭ്യാസാനന്തരം അദ്ദേഹം, കേംബ്രിഡ്ജ് യൂണിവേഴ്സിറ്റിയിലെ ട്രിനിറ്റി കോളേജിൽ അദ്ധ്യാപകനായി  ജോലിയിൽ പ്രവേശിച്ചു. 1931 മുതൽ 1942 വരെ കേംബ്രിഡ്ജ് യൂണിവേഴ്സിറ്റിയിൽ പ്രൊഫസറായി സേവനം അനുഷ്ഠിച്ചു. 70 വയസ്സുള്ളപ്പോൾ 1947 ഡിസംബർ 1 ന് ഇംഗ്ലണ്ടിൽ വച്ച് അദ്ദേഹം അന്തരിച്ചു.
ഇന്ത്യൻ ഗണിതശാസ്ത്രജ്ഞനായ ശ്രീനിവാസ രാമാനുജന്റെ കണ്ടുപിടിത്തങ്ങളെ ലോകത്തിനു മുന്നിൽ അവതരിപ്പിച്ചത് G H ഹാർഡിയാണ്.1914 മുതൽ രാമാനുജനുമായി ഇദ്ദേഹം ബന്ധം പുലർത്തിയിരുന്നു. രാമാനുജന്റെ അസാധാരണ കഴിവ് ഹാർഡി തിരിച്ചറിഞ്ഞിരുന്നു. അങ്ങനെ അവർ അടുത്ത സുഹൃത്തുക്കളായി മാറി. പോൾ എഡ്രോസുമായുള്ള അഭിമുഖത്തിൽ രാമാനുജന്റെ കണ്ടുപിടിത്തങ്ങളെക്കുറിച്ച് ഹാർഡി സംസാരിച്ചിരുന്നു.
അവലംബം
വർഗ്ഗം:ഇംഗ്ലീഷ് ഗണിതശാസ്ത്രജ്ഞർ വർഗ്ഗം:കോപ്ലി മെഡൽ നേടിയവർ
സുദീപ് കുമാർ
ഒരു മലയാളചലച്ചിത്രപിന്നണിഗായകനാണ് സുദീപ് കുമാർ. 2011-ലെ മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ഇദ്ദേഹത്തിനു ലഭിച്ചു. 1998-ൽ താലോലം എന്ന ചിത്രത്തിലാണ് ഇദ്ദേഹം ആദ്യമായി പാടിയത്.
ജീവിതരേഖ
ആലപ്പുഴ പുന്നപ്ര സ്വദേശിയായ സുദീപ് കുമാർ എഴുത്തുകാരനായ കൈനകരി സുരേന്ദ്രന്റേയും കെ.എം. രാജമ്മയുടേയും രണ്ട് ആൺമക്കളിൽ മൂത്തവനായി ജനിച്ചു. ശാസ്ത്രീയസംഗീതം അഭ്യസിച്ചിരുന്ന സുദീപ് സ്‌കൂൾതലത്തിൽ പരിപാടികളിൽ പങ്കെടുത്തിരുന്നു. പത്താം ക്ലാസിൽ പഠിക്കുമ്പോൾ ആലപ്പുഴ ജില്ലാ സ്‌കൂൾ കലോത്സവത്തിൽ ലളിതഗാനം, ശാസ്ത്രീയസംഗീതം, മിമിക്രി, മോണോആക്ട് എന്നീ ഇനങ്ങളിൽ പങ്കെടുക്കുകയും ആ വർഷത്തെ കലാപ്രതിഭയാകുകയും ചെയ്തു. ആലപ്പുഴ എസ്.ഡി. കോളേജിൽ പ്രീഡിഗ്രിക്ക് പഠിക്കുന്ന കാലത്ത് കോളെജിലെ ഗായക സംഘത്തിലും പുറത്തുള്ള ചെറിയ ട്രൂപ്പുകളിലും ചലച്ചിത്രഗാനങ്ങൾ പാടിത്തുടങ്ങി. പ്രീഡിഗ്രി പരീക്ഷയ്ക്കു ശേഷം പ്രൊഫഷണൽ ഗാനമേള ട്രൂപ്പിൽ പ്രവേശിച്ചു. ആലപ്പുഴ ബ്ലൂഡയമണ്ട്‌സ് ഉൾപ്പെടെയുള്ള ട്രൂപ്പുകളിൽ പ്രവർത്തിച്ചിരുന്നു.
തിരുവനന്തപുരം സചേതനയുടെ നാടകത്തിനു വേണ്ടി കലവൂർ ബാലൻ സംഗീതസംവിധാനം നിർവ്വഹിച്ച ഗാനമാണ് സുദീപിന്റെ ശബ്ദത്തിൽ ആദ്യമായി റെക്കോർഡ് ചെയ്തത്. എസ്.ഡി. കോളേജിൽ തന്നെ ഡിഗ്രി വിദ്യാഭ്യാസം നടത്തിയ സുദീപ് വിദ്യാർഥി രാഷ്ട്രീയത്തിലും സജീവമായി പ്രവർത്തിച്ചു. കോളേജ് യൂണിയൻ ജനറൽ സെക്രട്ടറിയും ചെയർമാനുമായി തിരഞ്ഞെടുക്കപ്പെട്ടു. ബി.എ. മലയാളം വിജയിച്ച ശേഷം തിരുവനന്തപുരം ഗവൺമെന്റ് ലോ കോളേജിൽ എൽ.എൽ.ബി. പഠനത്തിനായി പ്രവേശിച്ചു. ഈ സമയത്തും ഗാനമേള ട്രൂപ്പുകളിൽ സജീവമായിരുന്നു. അതോടൊപ്പം പി. ജയചന്ദ്രൻ, ഉണ്ണിമേനോൻ, എ.ജി. ശ്രീകുമാർ എന്നിവരുടെ ഭക്തിഗാന കാസറ്റുകൾക്ക് ട്രാക്ക് പാടിയിരുന്നു.
1998 ജനുവരി 6-ന് തിരുവനന്തപുരം എസ്.എസ്. സ്റ്റുഡിയോയിൽ ഒരു ലളിതഗാന കാസറ്റിനുവേണ്ടി ട്രാക്ക് പാടിയ അവസരത്തിൽ ജോണി സാഗരികയുടെ പ്രൊഡ്യൂസർ സുദീപിന്റെ ഗാനം കേൾക്കുകയും സംഗീതസംവിധായകർക്ക് പരിചയപ്പെടുത്തിക്കൊടുക്കാമെന്ന് വാക്കു നൽകുകയും ചെയ്തു. സുദീപിന്റെ ഗാനങ്ങൾ രവീന്ദ്രൻ മാസ്റ്ററേയും കൈതപ്രത്തേയും അദ്ദേഹം കേൾപ്പിച്ചു. ഒരു മാസത്തിനു ശേഷം ജോണി സാഗരിക സുദീപിനെ കൊച്ചിയിലേക്കു വിളിപ്പിക്കുകയും അവിടെ നിന്നും കോഴിക്കോട് എത്തി കൈതപ്രം രചനയും സംഗീതവും നൽകുന്ന താലോലം എന്ന ചിത്രത്തിൽ പാടാൻ അവസരം നൽകുകയും ചെയ്തു. താലോലത്തിൽ തേൻനിലാവിലെൻ എന്ന സി.ഡി. ഫില്ലർ ഗാനം സുദീപ് ആലപിച്ചു. തുടർന്നാണ് ദയ എന്ന ചിത്രത്തിന്റെ കാസറ്റിൽ ഫില്ലർ ഗാനം പാടാൻ അവസരം ലഭിച്ചത്. തുടർന്ന് രണ്ടു വർഷത്തോളം ഇത്തരത്തിലുള്ള ഗാനങ്ങൾ പാടാൻ അവസരങ്ങൾ തുടർച്ചയായി ലഭിച്ചു. ഇത് ഗാനമേളകളിൽ സുദീപിന്റെ പ്രതിഫലം ഉയർത്താൻ ഉപകരിച്ചിരുന്നു.
1999-ൽ സുദീപ് സംഗീതസംവിധായകൻ ദേവരാജനെ വീട്ടിൽ സന്ദർശിച്ചു. പിന്നീട് അദ്ദേഹം അവിടെ നിത്യസന്ദർശകനായിരുന്നു. എൽ.എൽ.ബി. പഠനം പൂർത്തിയാക്കിയ സുദീപ് ഒരു വർഷം വക്കീലായി പ്രാക്ടീസ് ചെയ്തു. ഈ സമയത്താണ് ചലച്ചിത്രസംവിധായകനായ വിനയനെ സുദീപ് പരിചയപ്പെടുന്നത്. അങ്ങനെ ഊമപ്പെണ്ണിന്‌ ഉരിയാടാപ്പയ്യൻ എന്ന ചിത്രത്തിൽ പാടാൻ സുദീപിന് അവസരം ലഭിച്ചു. ഈ ചിത്രത്തിലെ അധരം സഖീ എന്ന ഗാനമാണ് സുദീപ് ആദ്യമായി പാടി ചലച്ചിത്രത്തിൽ വന്നത്. തുടർന്ന് വിനയന്റെ തന്നെ കാട്ടുചെമ്പക'ത്തിലും 'വെള്ളിനക്ഷത്ര'ത്തിലും സുദീപിന് അവസരങ്ങൾ ലഭിച്ചു. പിന്നീട് എം. ജയചന്ദ്രന്റെ സംഗീതസംവിധാനത്തിൽ നിരവധി ഗാനങ്ങൾ ജനപ്രിയമായി മാറി.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1975-ൽ ജനിച്ചവർ
എണ്ണപ്പാടം (നോവൽ)
എൻ.പി. മുഹമ്മദ് എഴുതിയ നോവലാണ് എണ്ണപ്പാടം. ഈ കൃതിക്ക് നോവൽ സാഹിത്യത്തിനുള്ള 1981-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളം നോവലുകൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
മഠത്തിൽകാരാണ്മ
കൊല്ലം ജില്ലയിലെ ഓച്ചിറഗ്രാമപഞ്ചയത്തിൽ ഉൾപ്പെട്ട ഒരു പ്രദേശമാണ് മഠത്തിൽകാരാണ്മ.
വർഗ്ഗം:കൊല്ലം ജില്ലയിലെ ഗ്രാമങ്ങൾ
കുട്ട
വസ്തുക്കൾ എടുത്തുവയ്ക്കാനും ചുമന്നു കൊണ്ടുപോകാനുമുള്ള ഉപാധി. കുട്ടയുടെ ചെറുതും രൂപവ്യതാസമുള്ളതുമായ ചെറുകുട്ടയാണ് വട്ടി. അടിഭാഗം ഉരുണ്ടതും വാഭാഗം ചെറുതുമായ വട്ടിയാണ് കൂട. പൂക്കൾ കൊണ്ടുപോകാനുപയോഗിക്കുന്ന കൂടയാണ് പൂക്കൂട. ഈറ്റ കൊണ്ടാണ് പണ്ട് ഇത് ഉണ്ടാക്കിയിരുന്നത്. ഇപ്പോൾ പ്ലാസ്റ്റിക് കുട്ടകളും വട്ടികലും സജീവം. മണ്ണ്, ചരൽ,മെറ്റൽ ചുമക്കാൻ റബ്ബർ കുട്ട ഉപയോഗിക്കുന്നു.
ശ്രീലങ്കൻ കാട്ടുകോഴി
ശ്രീലങ്കയിൽ മാത്രം കാണപ്പെടുന്ന ഒരിനം കാട്ടുകോഴിയാണ് ശ്രീലങ്കൻ കാട്ടുകോഴി. കോളനിവൽകരണത്തിന്റെ കാലത്ത് ഇതിനെ സിലോൺ കാട്ടുകോഴി എന്നും അറിയപ്പെട്ടിരുന്നു. സിംഹള ഭാഷയിൽ ഇവയെ വാലി കുകുല (වළි කුකුළා) എന്ന് വിളിക്കുന്നു. ശ്രീലങ്കൻ കാട്ടുകോഴിക്ക് ഏറ്റവും അടുത്ത ബന്ധമുള്ളത് പച്ച കാട്ടുകോഴിയോടാണ്. thumb|പിട
പുറത്തേക്കുള്ള കണ്ണികൾ
വർഗ്ഗം:കാട്ടുകോഴികൾ വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
സംസ്ഥാനപാത 32 (കേരളം)
കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് SH 32 (സംസ്ഥാനപാത 32). കോട്ടയം ജില്ലയിലെ അതിരമ്പുഴയിൽ നിന്നും ആരംഭിച്ച്, കോട്ടയം ജില്ലയിലെ പൂഞ്ഞാർ എന്ന പ്രദേശത്താണ് ഈ പാത അവസാനിക്കുന്നത്. 37.9 കിലോമീറ്റർ നീളമുണ്ട്.
കടന്നുപോകുന്ന സ്ഥലങ്ങൾ
ആതിരമ്പുഴ - എം സി റോഡ് മറി കടക്കുന്നു - ചേർപ്പുങ്കൽ - സംസ്ഥാനപാത 08 ചേരുന്നു - പാലാ ചന്ത - ഭരണങ്ങാനം ടൗൺ - ഈരാറ്റുപേട്ട ടൗൺ - പൂഞ്ഞാർ
പടിഞ്ഞാറേ വെമ്പല്ലൂർ
ജനസംഖ്യ
2001ലെ ജനസംഖ്യ കണക്കെടുപ്പ് പ്രകാരം പടിഞ്ഞാറേ വെമ്പല്ലൂരിൽ 6229 സ്ത്രീകളും   5520 പുരുഷന്മാരും കൂടി 11749 പേര് ഉണ്ട്.
അവലംബം
<references group="" responsive="">
ചാഴി
നീരും പാലും ഊറ്റിക്കുടിച്ച്‌ ധാന്യവിളവ്‌ നശിപ്പിക്കുന്ന ഒരിനം ഷഡ്പദമാണ് ചാഴി(Leptocorisa acuta). നെല്ലിലും പയർ വർഗ്ഗ സസ്യങ്ങളിലുമാണ് ഇവയുടെ ആക്രമണം അധികമായി കണ്ടുവരുന്നത്.
ശരീരത്തിന്റെ പുറംഭാഗം തവിട്ടുനിറത്തിലും അടിഭാഗം പച്ചനിറത്തിലുമായി കാണപ്പെടുന്ന ഈ കീടം മെലിഞ്ഞ് നീളം കൂടിയതും ദുർഗന്ധം വമിക്കുന്നതുമാണ്. കതിർകുല പുറത്തുവന്ന് പാൽ നിറഞ്ഞിരിക്കുന്ന സമയത്താണ് ഇവയുടെ ആക്രമണം. ഈ സമയങ്ങളിൽ ഇവയെ ധാരാളമായി കതിരിലും മറ്റും പറ്റിപ്പിടിച്ചിരിക്കുന്നത് കാണാം. ഈ പ്രാണികൾ നെന്മണികൾ തുളച്ച് ഉള്ളിലെ പാൽ വലിച്ചുകുടിച്ച് മണികൾ പതിരാക്കി മാറ്റി വിളനഷ്ടം ഉണ്ടാക്കുന്നു.
കീടനിയന്ത്രണമാർഗ്ഗങ്ങൾ
ചാഴിയെ നിയന്ത്രിക്കാൻ ധാരാളം രാസകീടനാശിനികൾ വിപണിയിൽ ലഭ്യമാണ്.
ജൈവമാർഗ്ഗങ്ങൾ
മത്തിയും ശർക്കരയും ചേർത്തുള്ള മിശ്രിതം തളിച്ച് ചാഴിയെ നിയന്ത്രിയ്ക്കാനായി ഉപയോഗിക്കാം. കൂടാതെ കാന്താരിമുളകും കായവും എന്നിവ 200 ഗ്രാം വീതം അരച്ച് 10 ലിറ്റർ വെള്ളത്തിൽ കലക്കി 2% വീര്യത്തിൽ തളിച്ചും ചാഴിയെ നിയന്ത്രണവിധേയമാക്കാം.ഒരേ മൂപ്പുള്ള വിത്ത് ഒരേ സമയം കൃഷിചെയ്യുക, വയലിലേയും വരമ്പിലേയും കളകൾ നശിപ്പിക്കുക എന്നിവ മുൻകരുതലായി ചെയ്യാവുന്ന തയ്യാറെടുപ്പുകളാണ്. ചാഴിയെ തന്നെ വലവീശിപ്പിടിച്ച് ചതച്ച് നീരാക്കി വെള്ളത്തിൽ തളിയ്ക്കുന്ന രീതിയും ചിലയിടങ്ങളിൽ നിലവിലുണ്ട്. വെളുത്തുള്ളി അരച്ചു കലക്കിയ വെളത്തിൽ പാൽക്കായം അലിയിച്ച്‌ തളിക്കുക, ചാളനെയ്യും വേപ്പെണ്ണയും ചേർത്തു തളിക്കുക, ഈന്തിന്റെ പൂങ്കുല പാടത്ത്‌ പലയിടങ്ങളിലായി കുത്തിനിർത്തുക തുടങ്ങിയവയും ചാഴിശല്യം നിയന്ത്രിയ്ക്കാൻ ചെയ്യാവുന്ന കാര്യങ്ങളാണ്. ഇരപിടിയൻ പുൽച്ചാടി ചാഴിയുടെ മുട്ടകളും കുഞ്ഞുങ്ങളേയും തിന്നു നശിപ്പിക്കുന്ന മിത്രപ്രാണിയാണ്. ബ്യൂവേറിയ ബാസിയാന, മെറ്റാറൈസിയം അനിസപ്ലിയേ എന്നീ പരാദങ്ങൾ ചാഴികളിൽ പൂപ്പൽബാധയുണ്ടാക്കി മിത്ര കുമിളുകളായി വർത്തിക്കുന്നു.
അവലംബം
വർഗ്ഗം:കീടങ്ങൾ വർഗ്ഗം:നെല്ലിന്റെ കീടങ്ങൾ
തബ്ബു
ആദ്യകാല ജീവിതം
തബ്ബു ജനിച്ചത് ഹൈദരബാദിലാണ്. തബ്ബുവിന്റെ ജനനം കഴിഞ്ഞ് അധിക നാൾ ആവുന്നതിനു മുൻപ് തന്നെ മാതാ പിതാക്കൾ വിവാഹ മോചനം നേടി. അതിനു ശേഷം തബ്ബു വളർന്നത് സ്കൂൾ അദ്ധ്യാപികയായ മാതാവിന്റേയും ഒരു ഗണിത ശാസ്ത്ര പ്രൊഫസർ ആയിരുന്ന മുത്തച്ഛന്റേയും കൂടെയാണ്. 1983 ൽ തബ്ബു മുംബൈയിലേക്ക് നീങ്ങുകയും രണ്ട് വർഷം അവിടെ വിദ്യാഭ്യാസം ചെയ്യുകയും ചെയ്തു.
പ്രമുഖ നടിയായ ശബാന ആസ്മിയുടെ സഹോദരിയുടെ മകളാണ് തബ്ബു.
സിനിമ ജീവിതം
തബ്ബു സിനിമ ജീ‍വിതം ആരംഭിച്ചത് 15 വയസ്സുള്ളപ്പോഴാണ്. 1985 ൽ ഹം നൌജവാൻ എന്ന ചിത്രത്തിൽ ദേവ് ആനന്ദിന്റെ മകളായിട്ടാണ് അഭിനയിച്ചത്. ഒരു നായികയായി ആദ്യമായി അഭിനയിച്ചത് തെലുഗു ചിത്രമായ കൂലി നം:1 എന്ന ചിത്രത്തിലാണ്. തബ്ബുവിന്റെ ആദ്യ ഹിന്ദി ചിത്രം ആരും അധികം ശ്രദ്ധിക്കാതെ പോയ ഒരു ചിത്രമായിരുന്നു. 1994-ൽ പുറത്തിറങ്ങിയ വിജയ് പഥ് എന്ന ചിത്രത്തിലെ വേഷം ശ്രദ്ധേയമായി. ഈ ചിത്രത്തിന് മികച്ച നടിക്കുള്ള ഫിലിംഫെയർ പുരസ്കാരം ലഭിക്കുകയും ചെയ്തു. അതിനു ശേഷം ഒരു പാട് നല്ല ചിത്രങ്ങളിൽ അഭിനയിച്ചു.
1996 ൽ തബ്ബു 8 ചിത്രങ്ങളിൽ അഭിനയിച്ചു. ഇതിൽ മൂന്ന് ചിത്രങ്ങൾ നല്ല വിജയം നേടി. മാച്ചീസ്  എന്ന ചിത്രത്തിലെ അഭിനയത്തിന് മികച്ച നടിക്കുള്ള ദേശീയപുരസ്കാരം ലഭിച്ചു.
ഇന്ത്യ-പാകിസ്താൻ യുദ്ധത്തെ അടിസ്ഥാനമാക്കി നിർമ്മിച്ച ബോർ‌ഡർ എന്ന ചിത്രത്തിലെ അഭിനയത്തിന് മികച്ച നടിക്കുള്ള ക്രിട്ടിക്സ് അവാർഡ് ലഭിച്ചു.
2001-ൽ മധുർ ഭണ്ടാർക്കർ നിർമ്മിച്ച ചാന്ദ്നി ബാർ എന്ന ചിത്രത്തിൽ അഭിനയിച്ചു. ഇതിലെ അഭിനയത്തിന് രണ്ടാമത്തെ മികച്ച നടിക്കുള്ള ദേശീയപുരസ്കാരം ലഭിച്ചു.
പിന്നീട് ഉള്ള വർഷങ്ങളിൽ തബ്ബു സഹ നടിയായി ധാരാളം ചിത്രങ്ങളിൽ അഭിനയിച്ചു. 2007-ൽ തബ്ബു നേം സേക്ക് എന്ന ഹോളിവുഡ് ചിത്രത്തിൽ അഭിനയിച്ചു. ഇത് സംവിധാനം ചെയ്തത് മീര നായർ ആണ്. ഇത് വിദേശത്ത് ഒരു വിജയമായിരുന്നു. ആ വർഷം തന്നെ അമിതാബ് ബച്ചന്റെ നായികയായി ചീനി കം  എന്ന ചിത്രത്തിൽ അഭിനയിച്ചു. ഇന്ത്യയിൽ ഈ ചിത്രം വിജയിച്ചില്ലെങ്കിലും വിദേശത്ത് വൻ വിജയമായിരുന്നു ഈ ചിത്രം നേടിയത്.
! colspan="3" style="background: #DAA520;" | Filmfare Award
! colspan="3" style="background: #DAA520;" | ദേശീയ ചലച്ചിത്രപുരസ്കാരം
References
വർഗ്ഗം:1971-ൽ ജനിച്ചവർ വർഗ്ഗം:നവംബർ 4-ന് ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
ബേപ്പൂർ തുറമുഖം
കേരളത്തിലെ പുരാതനമായ തുറമുഖങ്ങളിൽ ഒന്നാണ് കോഴിക്കോട് ജില്ലയിലെ ബേപ്പൂർ തുറമുഖം. മദ്ധ്യപൂർവ്വ ദേശങ്ങളുമായി ബേപ്പൂർ തുറമുഖത്തിൽ നിന്ന് ചരക്കു ഗതാഗതം ഉണ്ടായിരുന്നു. ഉരുക്കൾ (തടി കൊണ്ടുളള കപ്പലുകൾ)‍ ഉണ്ടാക്കുന്നതിനും പ്രശസ്തമായിരുന്നു ബേപ്പൂർ. അറബി വ്യാ‍പാരത്തിനും മത്സ്യബന്ധനത്തിനുമായി ഈ കപ്പലുകൾ വാങ്ങിയിരുന്നു. ഇന്ന് ചില ഉരുക്കൾ വിനോദസഞ്ചാര നൌകകളായി ഉപയോഗിക്കുന്നു.
ബേപ്പൂർ തുറമുഖം ഒരു നല്ല വിനോദ സഞ്ചാര കേന്ദ്രം കൂടി ആണു. ഇവിടെ രണ്ടു കിലോ മീറ്റര് ഓളം കടലിനുള്ളിലേക്ക് തള്ളി നില്കുന്ന പാത(പുലിമുട്ട്) ഉണ്ട്.
ബ്രിട്ടീഷ് ഭരണകാലത്ത് തന്നെ ചരിത്രത്തിൽ ഇടം പിടിച്ച സ്ഥലമാണ് ബേപ്പുർ. മുമ്പ് പരപ്പ്നാട് എന്നു വിളിച്ചിരുന്ന സ്ഥലനാമം പിന്നീട് വാമൊഴിയിലൂടെ ആയിരിക്കണം ബേപ്പൂരായത്. ആദ്യമായി തീവണ്ടി ഒാടിയത് ബേപ്പൂർ മുതൽ തിരൂർ വരെയാണ്. മത്സ്യബന്ധനത്തിന് പുറമെ വ്യാവസായികാടിസ്ഥാനത്തിലും വളരെ മുൻപന്തിയിലായിരുന്ന ഇവിടെ ഒരു ബോട്ട് ബിൽഡിംഗ് യാർഡും, ബോട്ട് ജട്ടിയും, കയറ്റുമതി സംവിധാനങ്ങളും ഇണ്ടായിരുന്നു. അറബ് രാഷ്ട്രങ്ങളിൽനിന്നും ദ്വീപുകളിൽനിന്നും ചരക്ക് കപ്പലുകൾ വരികയും  പോവുകയും ചെയ്യുന്നു.
ചാലിയാർപുഴ കടലുമായി ചേരുന്നിടത്താണ് രണ്ടു കരയിലേയും പുളിമുട്ട്. ബേപ്പൂരിൽനിന്നും ചാലിയാറിലൂടെ ബോട്ടിലും, ജങ്കാറിലും ഗതാതത സംവിധാനങ്ങളുമുണ്ട്. ഇതുവഴി തദ്ദേശീരും വിദേശീയരുമായ ജനങ്ങൾ ഇവിടെ ടൂറിസ്റ്റുകളായി എത്താറുണ്ട്. ഉരു നിർമ്മാണത്തിനായി വരുന്ന അറബികൾക്ക് ആവശ്യാനുസരണം ഉരു നിർമ്മിച്ച് നൽകുന്നതിൽ പ്രഗല്ഭരായ തൊഴിലാളികളുടെയും മേസ്ത്രികളുടെയും ഒരു കൂട്ടായ്മതന്നെ ഇവിടെയുണ്ട്. മത്സ്യബന്ധനം കുലത്തൊഴിലായിട്ടുള്ള(അരയൻമാർ) വരാണ് തീരദേശങ്ങളിൽ താമസിക്കുന്നതിൽ ഭൂരിഭാഗവും.
ഇതും കൂടി കാണുക
വർഗ്ഗം:കേരളത്തിലെ_തുറമുഖങ്ങൾ വർഗ്ഗം:ഇന്ത്യയിലെ തുറമുഖങ്ങൾ വർഗ്ഗം:കോഴിക്കോട് ജില്ല
6174
6174 എന്ന സംഖ്യ കപ്രേക്കർ സംഖ്യ എന്ന് അറിയപ്പെടുന്നു. മഹാരാഷ്ട്രയിലെ നാസിക്കിൽ ദീർഘകാലം സ്കൂൾ അദ്ധ്യാപകനായിരുന്ന ഡി. ആർ. കപ്രേക്കർ (1905 - 1986) ആണ്‌ ഈ സംഖ്യയുടെ പ്രത്യേകത കണ്ടെത്തിയത്.
6174 ന്റെ പ്രത്യേകത
ഒരേ അക്കങ്ങൾ ആവർത്തിക്കുന്നവ (അതായതു് 1111, 2222, 3333....9999) ഒഴികെ നാലക്കമുള്ള ഏതു സംഖ്യയിയിന്മേലും കപ്രേക്കർ ക്രിയ എന്നറിയപ്പെടുന്ന പ്രത്യേക ഗണിതക്രിയ ചെയ്യുമ്പോൾ ഏറ്റവും കൂടിയതു് ഏഴു ഘട്ടങ്ങൾ കഴിഞ്ഞാൽ ഫലമായി ലഭിക്കുന്നതു് 6174 ആയിരിക്കും.
കപ്രേക്കർ ക്രിയ
ഏതു സംഖ്യ എടുത്താലും "6174" ൽ എത്തിച്ചേരാൻ പരമാവധി ഏഴു പ്രാവശ്യത്തിൽ കൂടുതൽ ക്രിയ ചെയ്യേണ്ടിവരില്ലെന്ന് കാണാം. അതുകൂടാതെ, ഓരോ ഘട്ടത്തിലും ലഭിക്കുന്ന രണ്ടു സംഖ്യകളിലെ അക്കങ്ങളുടെ തുക ഒരേ പോലെയായതിനാൽ അവ തമ്മിലുള്ള വ്യത്യാസം എപ്പോഴും ഒമ്പതിന്റെ ഗുണിതങ്ങളായിരിക്കും.
മൂന്നക്കമുള്ള സംഖ്യകൾക്കുള്ള കപ്രേക്കർ സമാനസംഖ്യ
മൂന്നക്കമുള്ള സംഖ്യകൾക്കും പ്രത്യേകത കണ്ടെത്തിയിട്ടുണ്ടു്. അവയുടെ കാര്യത്തിൽ സംവ്രജിക്കുന്ന സമാനസംഖ്യ 495 ആണു്.
അഞ്ചോ അതിലധികമോ അക്കങ്ങളുള്ള സംഖ്യകൾ
ഇത്തരം സംഖ്യകൾക്കു് കപ്രേക്കർ സംഖ്യയ്ക്കു സമാനമായി ഒരേ ഒരു സംഖ്യയായി (അനന്യമായി) ഇല്ല. സംഖ്യയിലെ അക്കങ്ങളുടെ എണ്ണം അനുസരിച്ച് ഒന്നുകിൽ ഒന്നിലധികം (പക്ഷേ നിശ്ചിതമായ സംഖ്യകളിൽ) സംവ്രജിക്കുകയോ അല്ലെങ്കിൽ ചാക്രികമായി ആവർത്തിച്ചുകൊണ്ടിരിക്കുന്ന നിശ്ചിത ശ്രേണികളിൽ പെട്ടുപോവുകയോ ചെയ്യാം.
ഉദാഹരണം 1
5432 – 2345 = 3087   8730 – 0378 = 8352    8532 – 2358 = 6174
ഉദാഹരണം 2
ആരംഭ സംഖ്യയായി 1121 എടുക്കുക. അക്കങ്ങൾ അവരോഹണക്രത്തിലെഴുമ്പോൾ 2111 എന്ന് ലഭിക്കുന്നു.
2111 – 1112 = 0999   9990 – 0999 = 8991     9981 – 1899 = 8082    8820 – 0288 = 8532    8532 – 2358 = 6174
ഉദാഹരണം 3
ആരംഭ സംഖ്യയായി 3891 എടുക്കുക. അക്കങ്ങൾ അവരോഹണക്രത്തിലെഴുതുമ്പോൾ 9831എന്ന് ലഭിക്കുന്നു. (ഇത് 7 പ്രാവശ്യം ക്രിയ ചെയ്യെണ്ട ഒരു സംഖ്യ യാണ്‌.)
9831 - 1389 = 8442   8442 - 2448 = 5994    9954 - 4599 = 5355    5553 - 3555 = 1998    9981 - 1899 = 8082    8820 - 0288 = 8532     8532 - 2358 = 6174
അവലംബം
വർഗ്ഗം:സംഖ്യകൾ
6000
ടസ്കനി
ഇറ്റാലിയൻ ഉപദ്വീപിന്റെ വടക്കു പടിഞ്ഞാറു ഭാഗത്തു സ്ഥിതിചെയ്യുന്ന വിശാലമായ ഭൂപ്രദേശമാണ് ടസ്കനി. മാസ-കരാറ, ലൂക്ക, പിസ്തോയ, ഫിറൻസെ,പ്രാത്തോ,ലിവോർണോ, പിസ, അരെറ്റ്സ്സോ, സിയെന്ന, ഗ്രൊസെതോ എന്നീ 10 ഇറ്റാലിയൻ പ്രവിശ്യകൾ ടസ്കനിയിൽ ഉൾപ്പെടുന്നു. ഇറ്റാലിയൻ ഭാഷയിൽ ടോസ്കാന എന്നാണ് ഇതറിയപ്പെടുന്നത്.
അതിരുകൾ
ഏതാണ്ട് ത്രികോണാകൃതിയിൽ വ്യാപിച്ചു കിടക്കുന്ന ഈ ഭൂപ്രദേശത്തിന്റെ അതിരുകൾ ഇപ്രകാരമാണ്:
ആപിനൈൻ
ആപിനൈൻസിലെ ഏറ്റവും ഉയരം കൂടിയ പ്രദേശമാണ് മോൺട് സിമോൺ (2163 മീ.). മാഗ്രാ, സെർചിവോ, സീവ്, ആർണോ എന്നീ നദികളുടെ ഉത്ഭവസ്ഥാനത്തിനടുത്തായി നിരനിരയായുള്ള അനേകം തടങ്ങൾ കാണപ്പെടുന്നു. അസാധാരണമായ ചരിവുകളും നിമ്നോന്നതഭാഗങ്ങളുമുള്ള അപുവൻ ആൽപ്സ് പ്രദേശത്തിനു സമീപത്തെ കരാരയിൽ ധാരാളം മാർബിൾ ഖനനകേന്ദ്രങ്ങളുണ്ട്.
ടസ്കാൻ പീഠഭൂമി
വരണ്ടതും പൊങ്ങിയും താണും കിടക്കുന്നതുമായ ഭൂപ്രകൃതി ടസ്കൻ പീഠഭൂമിയുടെ പ്രത്യേകതയാണ്. ഈ പീഠഭൂമിയുടെ ഭൂരിഭാഗവും രൂപപ്പെട്ടിരിക്കുന്നത് ടെർഷ്യറി മണ്ണും കളിമണ്ണും കൊണ്ടായതിനാൽ മഴക്കാലത്ത് കുത്തിയൊഴുകുന്ന ജലം ഉപരി തലത്തിൽ ആഴമുള്ള ചാലുകൾ സൃഷ്ടിക്കുന്നു. അഗ്നിപർവത പ്രവർത്തനത്തെ സൂചിപ്പിക്കുന്ന ഉഷ്ണനീരുറവകളും ചെളി-അഗ്നിപർവതങ്ങളും നിർജീവമായ ഒരു അഗ്നിപർവതവും (മോൺട് ആമിയാത) ഈ പ്രദേശത്തുണ്ട്.
അർനോനദിക്കരയിലെ നിമ്നപ്രദേശങ്ങളും തീരപ്രദേശങ്ങളും
ആർനോ നദീതടത്തിലെ നിമ്നപ്രദേശങ്ങളും തീരപ്രദേശവും കൂടിച്ചേർന്ന നിലയിലാണ് കാണപ്പെടുന്നത്. കടലിലേക്ക് തള്ളിനിൽക്കുന്ന പാറക്കൂട്ടങ്ങളും മണൽത്തിട്ടകളും ധാരാളമുള്ള തീരപ്രദേശം മറേമ എന്ന പേരിലറിയപ്പെടുന്നു. ലിഗൂറിയൻ പ്രദേശത്തെ ലാ സ്പീസിയ (La Spezia) ആണ് ടസ്കൻ തീരത്തെ ഒരേയൊരു പ്രകൃതിദത്ത തുറമുഖം. എന്നാൽ കൃത്രിമ തുറമുഖമായ ലെഗോൺ (Leghorn) വാണിജ്യപരമായി കൂടുതൽ പ്രാധാന്യം കൈവരിച്ചിരിക്കുന്നു.
നദികൾ
ആർനോ, ഓമ്പ്രോൺ (Ombrone) എന്നിവയാണ് ടസ്കനിയിലെ മുഖ്യനദികൾ. കടുത്ത വേനലും കനത്ത മഴയും ടസ്കനിയിലെ നദികളുടെ ജലവിതാനത്തിൽ ഏറ്റകുറച്ചിലുകൾ സൃഷ്ടിക്കാറുണ്ട്. വേനൽക്കാലത്ത് വറ്റിപ്പോകുന്നതിനാൽ നദികൾ ജലഗതാഗതത്തിന് ഉപയുക്തമാകുന്നില്ല. ജല വൈദ്യുതോർജ ഉത്പ്പാദനവും ഇവിടെ കുറവാണ്.
കാലാവസ്ഥ
മെഡിറ്ററേനിയൻ കാലാവസ്ഥയാണ് ടസ്കനിയിലനുഭവപ്പെടുന്നത്. ഇതിനനുസൃതമായി ഗോതമ്പും ഒലീവും മുന്തിരി തുടങ്ങിയ ഫലങ്ങളും ഇവിടെ ഉത്പ്പാദിപ്പിക്കപ്പെടുന്നു. ഇവിടെയനുഭവപ്പെടുന്ന കുറഞ്ഞ താപനില നാരകഫലങ്ങളുടെ കൃഷിക്ക് തടസ്സമായി വർത്തിക്കുന്നു. ചോളവും തീറ്റപ്പുല്ലിനങ്ങളും താഴ്ന്ന സമതലങ്ങളിൽ സമൃദ്ധമായി വളരുന്നു. വാണിജ്യപ്രാധാന്യമുള്ള പഴങ്ങൾ, പച്ചക്കറികൾ, പുകയില തുടങ്ങിയവയുടെ കൃഷിയും ഉത്പ്പാദനവും ആർനോ നദിയുടെ സമതലത്തിലാണ് കേന്ദ്രീകരിച്ചിരിക്കുന്നത്.
വ്യവസായം
ഇറ്റലിയിലെ ഒരു പ്രധാന ധാതുവിഭവകേന്ദ്രമാണ് ടസ്കനി. മാർബിൾ, ഗ്രാനൈറ്റ്, പൈറൈറ്റുകൾ, ഇരുമ്പ് എന്നിവ പ്രധാന ധാതുനിക്ഷേപങ്ങളിൽപ്പെടുന്നു. അപ്പർ ആർനോയിൽ നിന്നു ലിഗ്നൈറ്റും, എൽബയിൽ (Elba) നിന്ന് ഇരുമ്പും മോണ്ട് ആമിയാത പ്രദേശത്ത് നിന്ന് മെർക്കുറിയും അപുവൻ ആൽപ്സ് പ്രദേശത്തുനിന്ന് മാർബിളും ഖനനം ചെയ്യപ്പെടുന്നു.
ടസ്കനിയിൽ ജലവൈദ്യുതോത്പ്പാദനം കുറവാണ്; ഊർജാവശ്യങ്ങൾക്കായി ഇന്ധനം ഇറക്കുമതി ചെയ്യപ്പെടുന്നു. ടസ്കനി ഒരു വ്യവസായകേന്ദ്രം കൂടിയാണ്. ലോഹശുദ്ധീകരണം, രാസവസ്തുക്കളുടെ ഉത്പ്പാദനം, എണ്ണ ശുദ്ധീകരണം, കപ്പൽ നിർമ്മാണ മുൾപ്പെടെയുള്ള എൻജിനിയറിങ് വ്യവസായം തുടങ്ങിയവ ലെഗോണിൽ കേന്ദ്രീകരിച്ചിരിക്കുന്നു. പിസ്തോയിയ (Pistoia) യിലും, ഫ്ലോറൻസിലും ഭക്ഷ്യസംസ്കരണം, വൈദ്യുത എൻജിനിയറിങ്, വസ്ത്രനിർമ്മാണം, രാസവസ്തുക്കളുടെ ഉത്പ്പാദനം, സൂക്ഷ്മോപകരണങ്ങളുടെ നിർമ്മാണം എന്നിവയ്ക്കാണ് പ്രാധാന്യം. കമ്പിളി വസ്ത്രനിർമ്മാണ വ്യവസായത്തിന്റെ പ്രധാനകേന്ദ്രം പ്രാറ്റോയാണ്. തടി, തുകൽ, ലോഹം, കളിമൺ എന്നിവയെ അടിസ്ഥാനമാക്കിയുള്ള കരകൗശല വ്യവസായങ്ങൾ ഫ്ലോറൻസ്, പിസ, സീന തുടങ്ങിയ പ്രദേശങ്ങളിൽ കേന്ദ്രീകരിച്ചിരിക്കുന്നു.
ചരിത്രം
പ്രാചീന എട്രൂസ്കൻ സംസ്കാരത്തിന്റെ കേന്ദ്രമാണ് ടസ്കനി. പുരാതന എട്രൂറിയയോട് ഏതാണ്ട് തുല്യമാണ് ഈ പ്രദേശം. ഇവിടത്തെ ചരിത്രാവശിഷ്ടങ്ങളിൽ നിന്നും എട്രൂസ്കൻ സംസ്കാരത്തെപ്പറ്റിയുള്ള വിലപ്പെട്ട പല വിവരങ്ങളും ലഭിക്കുന്നുണ്ട്. ബി. സി. 4-ആം നൂറ്റാണ്ടിന്റെ മധ്യത്തോടെ റോമാക്കാർ ഇവിടം കീഴടക്കി. റോമാക്കാരുടെ പതനത്തിനുശേഷം എ. ഡി. 6 മുതൽ 8 വരെ നൂറ്റാണ്ടുകളിൽ ലൂക്ക ആസ്ഥാനമാക്കി ഭരണം പിടിച്ചെടുക്കുകയും അധീശത്വം പുലർത്തുകയും ചെയ്തതു ലൊംബാർഡുകളായിരുന്നു. ലൊംബാർഡുകളെ എ. ഡി. 8-ആം നൂറ്റാണ്ടിൽ ഷാർല മെയ് ൻ പരാജയപ്പെടുത്തിയതു മുതൽ 12-ആം നൂറ്റാണ്ടു വരെ ഈ പ്രദേശം ഫ്രാങ്കുകളുടെ കൈവശമായിരുന്നു. അവസാനത്തെ ഫ്രാങ്കിഷ് ഭരണാധിപയായിരുന്ന മാറ്റിൽഡ (1046-1115) മതാധികാരികളെ പിന്തുണച്ചത് പിന്നീട് പോപ്പും ചക്രവർത്തിമാരും തമ്മിൽ ദീർഘകാലം നിലനിന്ന ഏറ്റുമുട്ടലുകൾക്കു കാരണമായി. ഇതേത്തുടർന്ന് 11-ഉം 12-ഉം നൂറ്റാണ്ടൂകളിൽ പിസ, ലൂക്ക, സീന, ഫ്ലോറൻസ് തുടങ്ങിയ കമ്യൂണുകൾ രൂപംകൊണ്ടു. ഗ്വെൽഫുകളും (പോപ്പിന്റെ പക്ഷത്തുള്ളവർ) ഗിബെലിനുകളും (ചക്രവർത്തിയുടെ പക്ഷത്തുള്ളവർ) തമ്മിലുള്ള മത്സരം ഇക്കാലത്ത് രൂക്ഷമായിരുന്നു. കമ്യൂണുകൾ തമ്മിലുള്ള മത്സരവും നിലവിലിരുന്നു. 12-ഉം 13-ഉം നൂറ്റാണ്ടുകളിലെ പിസ നഗരത്തിന്റെ മേൽക്കോയ്മയ്ക്കുശേഷം ടസ്കനിയിൽ ഫ്ലോറൻസ് മേധാവിത്വം സ്ഥാപിച്ചു. ഇതോടെ ടസ്കനി ഫ്ലോറൻസിലെ മെഡിസി കുടുംബത്തിന്റെ ഭരണത്തിൻ കീഴിലായി. ഈ കുടുംബം 1569-ഓടെ ടസ്കനിയിലെ ഗ്രാൻഡ് ഡ്യൂക്ക് പദവിയിലെത്തി. മെഡിസി ഭരണനിരയുടെ പതനത്തിനുശേഷം ടസ്കനി 1737-ൽ ലൊറെയ്നിലെ (പിന്നീടുള്ള ഹാബ്സ്ബർഗ്-ലൊറെയ്ൻ പരമ്പര) ഫ്രാൻസിസ് പ്രഭുവിന്റെ (പിൽക്കാലത്ത് ഫ്രാൻസിസ് I എന്ന ഹോളി റോമൻ ചക്രവർത്തി) ഭരണത്തിൻകീഴിലായി. തുടർന്ന് ഗ്രാൻഡ് ഡ്യൂക്ക് ലിയോപോൾഡ് I (1765-90), ഫെർഡിനന്റ് III (1790-1801; 1814-24) എന്നിവർ ഭരണം നടത്തി. ഫ്രഞ്ച് റവല്യൂഷണറി സേന 1799-ൽ ടസ്കനി കീഴടക്കി. ഇതിന്റെ ഫലമായി ഫെർഡിനന്റ് പലായനം ചെയ്തു. അതോടുകൂടി ടസ്കനിയിൽ ഫ്രഞ്ചുകാരുടെ താത്ക്കാലിക ഗവൺമെന്റ് നിലവിൽ വന്നു. 1801 മുതൽ 1807 വരെ ടസ്കനി അന്നു നിലവിലിരുന്ന എട്രൂസ്കൻ രാജ്യത്തിൽ ഉൾപ്പെട്ടിരുന്നു. പിന്നീട് നെപ്പോളിയൻ I ഇവിടം ഫ്രാൻസിന്റെ ഭാഗമാക്കി. 1814-ൽ ഫെർഡിനന്റ് III അധികാരത്തിൽ തിരിച്ചെത്തി. തുടർന്ന് ലിയോപോൾഡ് II (1824-59) ഭരണം നടത്തി. ടസ്കനിക്ക് ഒരു ഭരണഘടനയുണ്ടാക്കാൻ ലിയോപോൾഡ് 1848-ൽ നിർബന്ധിതനായി. അതോടെ രൂപംപ്രാപിച്ചു വന്ന ഇറ്റലിരാജ്യത്തിന്റെ കേന്ദ്രമായിരുന്ന സാർഡീനിയയുടെ ഭാഗമായി ടസ്കനി മാറി (1860). ടസ്കനി ഉൾപ്പെട്ട ഇറ്റലിരാജ്യം 1861 ഫെബ്രുവരി 18-ന് നിലവിൽവന്നു.
കലയും സംസ്കാരവും
മധ്യകാലം മുതൽ 19 ആം നൂറ്റാണ്ടുവരെ ടസ്കനി കലയുടെയും സംസ്കാരത്തിന്റെയും മണ്ഡലങ്ങളിൽ വളരെ ഔന്നത്യം പുലർത്തിയിരുന്നു. ദാന്തെ, ബൊക്കാഷിയോ എന്നീ സാഹിത്യകാരന്മാരും ലിയനാർഡോ ഡാവിഞ്ചി, മൈക്കൽ ആൻജലോ എന്നീ കലാകാരന്മാരും രാഷ്ട്രീയതത്ത്വചിന്തകനായിരുന്ന മാക്കിയവെല്ലിയും ശാസ്ത്രജ്ഞനായ ഗലീലിയോയും ഇക്കാലത്തു ജീവിച്ചിരുന്നവരാണ്.
പുറത്തേക്കുള്ള കണ്ണികൾ
വർഗ്ഗം:ഇറ്റാലിയൻ ഭരണപ്രദേശങ്ങൾ
കടുവാവരയൻ ഇരട്ടവാലൻ ചിത്രശലഭം
വടക്കേ അമേരിക്കയിൽ കാണപ്പെടുന്ന ഇരട്ടവാലൻ ചിത്രശലഭങ്ങളിലൊന്നാണ് കടുവാവരയൻ ഇരട്ടവാലൻ ചിത്രശലഭം. ഇതിൽത്തന്നെ കിഴക്കൻ, പടിഞ്ഞാറൻ കനേഡിയൻ എന്നിങ്ങനെ ഉപവർഗ്ഗങ്ങൾ ഉണ്ട്.
<!-- വടക്കേ അമേരിക്കയിൽ കാണപ്പെടുന്ന ഇരട്ടവാലൻ ചിത്രശലഭങ്ങളിലൊന്നാണ് കടുവാവരയൻ ഇരട്ടവാലൻ ചിത്രശലഭം. ഇതിൽത്തന്നെ കിഴക്കൻ, പടിഞ്ഞാറൻ എന്നിങ്ങനെ രണ്ട് വർഗ്ഗങ്ങളുണ്ട്.
കിഴക്കൻ കടുവാവരയൻ
|thumb|left|200px|കിഴക്കൻ കടുവാവരയൻ
അമേരിക്കൻ ഐക്യനാടുകളുടെ കിഴക്കൻ പ്രദേശങ്ങളിലാണ് കിഴക്കൻ കടുവാവരയൻ (Eastern Tiger Swallowtail) കാണപ്പെടുന്നത്.
ഈ ഇനത്തിലെ ആൺചിത്രശലഭങ്ങളുടെ ചിറകുകൾ പ്രധാനമായും മഞ്ഞനിറമാണ്. ഇരുചിറകുകളിലും നാലുവീതം കറുത്തവരകൾ കാണും. ചിറകുകളുടെ വശങ്ങളിൽ കറുപ്പിൽ മഞ്ഞ പുള്ളികളോടെ വരയുമുണ്ടാകും.
കിഴക്കൻ ശലഭങ്ങളിൽ രണ്ടു തരത്തിലുള്ള പെൺശലഭങ്ങളുണ്ട്. ഒന്ന് മഞ്ഞ നിറത്തിലും രണ്ടാമത്തേത് ഇരുനിറത്തിലും. മഞ്ഞനിറത്തിലുള്ളത് മിക്കവാറും ആൺ‌ശലഭങ്ങൾക്കു സമാനമായിരിക്കും. ചിറകുകളുടെ കീഴ്ഭാഗത്തുള്ള നീലനിറമാണ് പ്രധാനവ്യത്യാസം. ഇരുനിറത്തിലുള്ള പെൺ‌ശലഭങ്ങളിൽ മഞ്ഞ പുള്ളികൾ മാത്രം അങ്ങിങ്ങായി കാണാം. എങ്കിലും ഇവയുടെ ചിറകുകൾക്ക് കടുവാവരകളുടെ ചെറുനിഴലുണ്ടാകും.
ജോർജിയ, വെർജീനിയ, അലബാമ, സൌത്ത് കരോളിന, ഡെലാവെയർ എന്നീ സംസ്ഥാനങ്ങളുടെ ദേശീയ ചിത്രശലഭമാണിത്.
പടിഞ്ഞാറൻ കടുവാവരയൻ
thumb|left|200px|പടിഞ്ഞാറൻ കടുവാവരയൻ പടിഞ്ഞാറൻ കടുവാവരയൻ(Western Tiger Swallowtail) ചിത്രശലഭങ്ങൾക്ക് കിഴക്കുള്ളവയുമായി പറയത്തക്ക വ്യത്യാസങ്ങളില്ല. എന്നാൽ ഈ ഇനത്തിൽ ഒരുതരത്തിലുള്ള പെൺ‌ശലഭങ്ങൾ മാത്രമേയുള്ളൂ. ആണിന്റെയും പെണ്ണിന്റെയും വാലുകളുടെ കീഴ്‌ഭാഗത്ത് നീലനിറമുണ്ടാകും. വടക്കേ അമേരിക്കൻ വൻ‌കരയുടെ പടിഞ്ഞാറൻ പ്രദേശങ്ങളിൽ വ്യപകമായി ഇവയെ കാണാം.
Appalachian കടുവാവരയൻ
-->
സംസ്ഥാനപാത 31 (കേരളം)
കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് SH 31 (സംസ്ഥാനപാത 31). കാസർഗോഡ് ജില്ലയിലെ ചെർക്കലയിൽ നിന്നും ആരംഭിച്ച്, കേരളസംസ്ഥാനത്തിന്റെ വടക്കേ അതിർത്തിയിലാണ് ഈ പാത അവസാനിക്കുന്നത്. 28.8 കിലോമീറ്റർ നീളമുണ്ട്.
കടന്നുപോകുന്ന സ്ഥലങ്ങൾ
ചെർക്കള (ദേശീയപാത17) - ബദിയഡുക്ക കവല - SPP റോഡ് joins - അദകസ്ഥല - സംസ്ഥാന അതിർത്തി
പുണ്യാവ
രക്തശോധന ഔഷധമാണ്. ഇതിൽ ഒരു സുഗന്ധ തൈലം അടങ്ങിയിരിക്കുന്നു. അതുകൊണ്ട് സംസ്കൃതത്തിൽ ഗന്ധപ്രിയാങ്കു എന്നു വിളിക്കുന്നു. ശാസ്ത്രീയ നാമം : Angalia diepenhorstii Miq
ഇംഗ്ലീഷിൽ perfumed cherry, Rosburgh’s tree of beuty എന്നൊക്കെ പേരുകളുണ്ട്.
കൊങ്കൻ, കർണാടകം, കേരളം എന്നിവിടങ്ങളിൽ വളരുന്നു.
രൂപവിവരണം
പത്തുമീറ്ററോളം ഉയരത്തിൽ വളരും. പൊരിഞ്ഞിളകുന്ന തൊലിയാണുള്ളത്. നവംബർ മുതൽ ഡിസംബർ വരെയാണ് പൂവുണ്ടാവുന്നത്‌ മാംസളമായ ഒറ്റ വിത്തുള്ള ഫലമാണ്.
രസാദി ഗുണങ്ങൾ
രസം :  തിക്തം, മധുരം
വീര്യം : ശീതം
വിപാകം :  മധുരം
അവലംബം
വർഗ്ഗം:ഔഷധസസ്യങ്ങൾ
തുലിപ് മണിയ
ലഘുചിത്രം|"വൈസ്രോയ്" (viseroij) എന്നറിയപ്പെടുന്ന ഒരു തുലിപ്, 1637 ഡച്ച് കാറ്റലോഗിൽ വെർസാമലിംഗ് വാൻ ഇനെ മീനിഗ്ടു തുലിപ്പാനാനെ പ്രദർശിപ്പിക്കുന്നു. വലിപ്പത്തെ ആശ്രയിച്ച് 3,000-4,200 ഗിൽഡറുകൾ (ഫ്ലോറിൻ) വിൽക്കാൻ ബൾബ് വാഗ്ദാനം ചെയ്തിരിക്കുന്നു. ആ സമയത്ത് ഒരു വിദഗ്ദ്ധ ശില്പശാലയിൽ ജോലി ചെയ്യുന്ന തൊഴിലാളികൾ വർഷം 300 ഓളം കലാപകാരികൾ സമ്പാദിച്ചു. തുലിപ് മണിയ (ഡച്ചുക: tulpenmanie) ഡച്ചിലെ സുവർണ്ണ കാലഘട്ടമായിരുന്നു. ഈ കാലയളവിൽ അടുത്തിടെ അവതരിപ്പിച്ച, ഫാഷനിലുള്ള തുലിപ്പിന്റെ ചില ബൾബുകൾക്ക് വിലകുറഞ്ഞ അസാധാരണമായ ഉയർന്ന നിലവാരമുണ്ടായി. 1637 ഫെബ്രുവരിയിൽ നാടകീയമായി തകർന്നു. ഇത് പൊതുവെ ആദ്യത്തെ റെക്കോർഡ് ബൂൾ ; 1619-1622 കാലഘട്ടത്തിൽ കിപ്പെർ ഉന് വിപ്പർ (അക്ഷരാർത്ഥത്തിൽ ടിപ്പർ ആൻഡ് സെയ്-സൺ) എപ്പിസോഡായ യൂറോപ്പിന്റെ യുദ്ധത്തിന്റെ ഫണ്ട് സംബന്ധിച്ച യുദ്ധത്തിന്റെ നാണയങ്ങൾ അടിച്ചമർത്തി, ഒരു കുമിളയ്ക്ക് സമാനമായ മാനിയ സമാനതകളുണ്ടെന്ന് ചില ഗവേഷകർ ചൂണ്ടിക്കാട്ടുന്നു. പല തരത്തിലും, തുലിപ് മാനിയ ഒരു സാമ്പത്തിക സാമ്പത്തിക പ്രതിസന്ധിയെക്കൂടാതെയുള്ള അജ്ഞാതമായ സാമൂഹ്യ-സാമ്പത്തിക പ്രതിഭാസത്തെക്കുറിച്ചാണ്. ചരിത്രപരമായി, പതിനേഴാം നൂറ്റാണ്ടിൽ ലോകത്തിലെ ഏറ്റവും വലിയ സാമ്പത്തിക സാമ്പത്തിക ശക്തിയായ ഡച്ച് റിപ്പബ്ലിക്കിന്റെ അഭിവൃദ്ധിക്കായി യാതൊരു വിമർശനവും ഉണ്ടായില്ല. "തുലിപ് മണിയ" എന്ന പദം ഇപ്പോൾ പലപ്പോഴും സാമ്പത്തിക വിലകളേക്കാൾ വ്യത്യാസങ്ങൾ വരുമ്പോൾ ഏതെങ്കിലും വലിയ സാമ്പത്തിക കുമിളയെ സൂചിപ്പിക്കുവാനായി ഉപയോഗിക്കുന്നു.
യൂറോപ്പിൽ, ഔപചാരിക ഫ്യൂച്ചേഴ്സ് മാർക്കറ്റുകൾ പതിനേഴാം നൂറ്റാണ്ടിൽ ഡച്ച് റിപ്പബ്ലിക്കുണ്ട്. തുലിപ് മാന്ദ്യത്തിന്റെ ഉയരത്തിൽ, തുലിപ് മാർക്കറ്റിനെ കേന്ദ്രീകരിച്ചാണ് ഏറ്റവും ശ്രദ്ധേയമായത്. 1657 ഫെബ്രുവരിയിൽ, തുലിപ് മാനിയയുടെ ഉന്നതിയിൽ, ഒറ്റപ്പെട്ട ഒരു തുലിപ് ബൾബുകൾ ഒരു വിദഗ്ദ്ധ ശില്പശാലയുടെ വരുമാനത്തിന്റെ പത്ത് ഇരട്ടി വിറ്റു. 1630 കളിൽ നിന്നുള്ള പരിമിതമായ സാമ്പത്തിക വിവരങ്ങൾ കാരണം ഗവേഷണം ബുദ്ധിമുട്ടാണ് - അവയിൽ മിക്കതും പക്ഷപാതപരവും ഊഹക്കച്ചവടവുമായ സ്രോതസ്സുകളിൽ നിന്നാണ്. ചില ആധുനിക സാമ്പത്തിക വിദഗ്ദ്ധർ, ഊഹക്കച്ചവടപരമായ വിലപേശലുകളേക്കാൾ യുക്തിസഹമായ വിശദീകരണങ്ങളാണ് മുന്നോട്ടുവച്ചത്. ഉദാഹരണത്തിന്, പുഷ്പം പോലെയുള്ള മറ്റ് പൂക്കൾക്ക് അവരുടെ ആമുഖ പ്രകാരമുള്ള തുടക്കത്തിലെ വിലകൾ ഉണ്ടായിരുന്നു, അത് ഉടനെ വന്നതായി. വിലകുറഞ്ഞ വിലയ്ക്ക് വില കുറയ്ക്കുന്നതിനുള്ള സാധ്യത കുറച്ചുകൊണ്ട് ഒരു ചെറിയ വിലയ്ക്ക് കരാറുകൾ ഒഴിവാക്കാവുന്ന ഒരു പാർലമെൻററി നിയമത്തിന്റെ പ്രതീക്ഷകളാൽ നയിക്കപ്പെടാം.
1841 ൽ ബ്രിട്ടീഷ് പത്രപ്രവർത്തകനായ ചാൾസ് മക്കേ എഴുതിയ അസാധാരണമായ ജനപ്രീതിയെക്കുറിച്ചും മാഡ്നസ് ഓഫ് ക്രൗഡ്സ് എന്ന പുസ്തകവും 1637 ലെ പരിപാടിക്ക് പ്രചാരം നൽകി. ഒരു ഘട്ടത്തിൽ 12 ഏക്കർ (5 ഹെക്ടർ) സെപർ അഗസ്റസ് ബൾബിനായി നൽകപ്പെട്ടു. വിലയിൽ ഇടിവുണ്ടായ അത്തരം നിക്ഷേപകരിൽ പലരും നശിച്ചുവെന്ന് ഡെയ്ക്കിൻെറ വാണിജ്യവകുപ്പ് കടുത്ത ഞെട്ടിച്ചു. മാക്കയുടെ ഗ്രന്ഥം ഒരു ക്ലാസിക് ആണെങ്കിലും, അദ്ദേഹത്തിന്റെ അക്കൗണ്ട് മത്സരിക്കുന്നു. മക്കി വിശദീകരിച്ചതുപോലെ മാനിയ അസാധാരണമായ ഒന്നല്ലെന്ന് പല ആധുനിക പണ്ഡിതർ കരുതുന്നു. ഒരു തുലിപ് ബൾബ് കുമിളയാണെന്ന് തെളിയിക്കാൻ മതിയായ വില ഡാറ്റ ലഭ്യമല്ല എന്ന് വാദിക്കുന്നു.
History
വലത്ത്‌|ലഘുചിത്രം|300x300ബിന്ദു|സമകാലിക മേലത്തെ വസ്ത്രധാരണത്തിൽ ഊഹക്കച്ചവടത്തിലെ കുരങ്ങ് ആയി ഊഹക്കച്ചവടക്കാരനെ ചിത്രീകരിച്ചു Jan Brueghel the Younger (a. സാമ്പത്തിക ഭോഷതയിലുളള ഒരു വ്യാഖ്യാനത്തിൽ, മുൻകാല വിലപ്പെട്ട സസ്യങ്ങളിൽ ഒരു കുരങ്ങ് മൂത്രമൊഴിക്കുകയാണ്, മറ്റുള്ളവർ കടക്കാരന്റെ കോടതിയിൽ പ്രത്യക്ഷപ്പെടുന്നു. തുർക്കിയിലേക്കുള്ള സുൽത്താനിലെ വിശുദ്ധ റോമൻ ചക്രവർത്തിയായിരുന്ന ഫെർഡിനാന്റ് ഒന്നാമന്റെ അംബാസഡറായ Ogier de Busbecq, 1573 ൽ വിയന്നയിലേക്ക് ഒമാൻ സുവർണനിൽ നിന്ന് അയച്ചത്, ഒട്ടോമൻ സാമ്രാജ്യത്തിൽ നിന്ന് 1554-ൽ ആദ്യമായി ടലുപ് ബൾബുകളും വിത്തുകളും അയച്ചു. വിയലിയിൽ നിന്ന് ഓഗ്സ്ബർഗ്, ആന്റ്വെർപ്പ്, ആംസ്റ്റർഡാം എന്നിവിടങ്ങളിലേക്ക് തുലിപ് ബൾബുകൾ വിതരണം ചെയ്തു. യുണൈറ്റഡ് പ്രൊവിൻസിലെ (നിലവിൽ നെതർലാന്റ്സ്) അതിന്റെ ജനപ്രീതിയും കൃഷിയും 1593-ൽ ഫ്ലെമിഷ് സസ്യശാസ്ത്രജ്ഞനായ കരോളസ് ക്ലൂഷ്യസ് ലീഡേ സർവകലാശാലയിൽ ഒരു പോസ്റ്റ് എടുത്തശേഷം ഹോർട്ടസ് അക്കാഡമിക്സിന്റെ സ്ഥാപനം ആരംഭിച്ചതായി കരുതപ്പെടുന്നു. തുലിപ് ബൾബുകളുടെ ശേഖരം അയാൾ നട്ടുപിടിപ്പിക്കുകയും താഴ്ന്ന രാജ്യങ്ങളിലെ കടുത്ത സാഹചര്യങ്ങളെ സഹിഷ്ണുതയോടെ കാണുകയും ചെയ്തു. താമസിയാതെ, തുലിപ് ജനപ്രീതിയിൽ വളരാൻ തുടങ്ങി.
തുലിപ് ആ സമയത്ത് യൂറോപ്പിൽ അറിയപ്പെട്ടിരുന്ന മറ്റെല്ലാ പൂക്കളിൽ നിന്നും വ്യത്യസ്തമായിരുന്നു. ഒരു പ്ലാന്റ് ഉണ്ടായിരുന്നില്ലെങ്കിൽ പൂരിത നിറത്തിലുള്ള പൂക്കൾ നിറഞ്ഞിരുന്നു. ഈ സമയത്തു് സ്റ്റാൻഡിങ് ചിഹ്നമായി nonpareil tulip രൂപം പുതിയ ഹോളണ്ടിന്റെ വ്യാപാര ഭാഗ്യം ഉയർന്നുവരവ്. ഇപ്പോൾ സ്പെയിനിൽ നെതർലാന്റ്സിനുണ്ടായിരുന്നില്ല, അതിൻറെ സാമ്പത്തിക വിഭവങ്ങൾ ഇപ്പോൾ വാണിജ്യാടിസ്ഥാനത്തിൽ ചേരുകയും രാജ്യത്തിന്റെ സുവർണ്ണകാലം ആരംഭിക്കുകയും ചെയ്തു. ആംസ്റ്റർഡീസ് വ്യാപാരികൾ ലാഭമുണ്ടാക്കുന്ന ഈസ്റ്റ് ഇൻഡീസ് വ്യാപാരിയുടെ മധ്യഭാഗത്തായിരുന്നു. അവിടെ ഒരു യാത്രയ്ക്ക് ലാഭം 400% ലാഭിക്കാനാവും. ലഘുചിത്രം|തുലിപ് മിയാലയിലെ ഏറ്റവും വിലപിടിപ്പുള്ള തുലിപ്പുകളായി കണക്കാക്കപ്പെടുന്ന സെപർ അഗസ്റ്റസിന്റെ അജ്ഞാത 17-ാം നൂറ്റാണ്ടിലെ വാട്ടർ കളർ. തൽഫലമായി, പൂവുകള് അതിവേഗം മോഹിച്ച ആഡംബരവസ്തുവായി മാറി, ഇനങ്ങൾ പിന്തുടർന്നു. അവ ഗ്രൂപ്പുകളിൽ വർഗ്ഗീകരിച്ചിട്ടുണ്ട്: ചുവന്ന, മഞ്ഞ, അല്ലെങ്കിൽ വെളുത്ത നിറമുള്ള ഏക-ഹ്യൂയിഡ് ട്യൂബിപ്സ് കൂറൽ എന്നറിയപ്പെടുന്നു. ബഹുവർണ്ണമായ റോസൻ (ചുവപ്പ് അല്ലെങ്കിൽ പിങ്ക് പശ്ചാത്തലത്തിൽ വെളുത്ത മുറികൾ); Violetten (ധൂമ്രവർണ അല്ലെങ്കിൽ താഴ്ചയുടെ പശ്ചാത്തലത്തിൽ വെളുത്ത മുറികൾ); അച്യുതാനന്ദൻ (Bizardres), (ചുവപ്പ്, തവിട്ട് അല്ലെങ്കിൽ ധൂമ്രനൂൽ പശ്ചാത്തലത്തിലുള്ള മഞ്ഞ അല്ലെങ്കിൽ വെളുത്ത പരിക്രമണങ്ങൾ). ദോശകളിലെ സങ്കീർണ്ണമായ ലൈനുകളുടെയും ജ്വാലകളുടെയും മൾട്ടിനോളർ ഇഫക്റ്റുകൾ വളരെ ആകർഷകവും മനോഹരവുമായിരുന്നു. കൂടുതൽ ആകർഷണീയമായ ഈ പ്ലാൻറുകൾ നിർമ്മിച്ച ബൾബുകൾ നിർമ്മിച്ചു. "ടുലിപ് ബ്രേക്കിങ് വൈറസ്" എന്നറിയപ്പെടുന്ന ഒരു തരത്തിലുള്ള തുലിപ് നിർദ്ദിഷ്ട മൊസൈക് വൈറസ് ബാധിച്ച ബൾബുകൾക്ക് ഇത് കാരണമാകുമെന്ന് ഇപ്പോൾ അറിയപ്പെടുന്നു. കാരണം, അത് ഒന്നോ അതിലധികമോ ആവരണ വർണ്ണം "പൊട്ടി" ചെയ്യുന്നു.
കർഷകർ തങ്ങളുടെ പുതിയ ഇനങ്ങൾ വിശേഷിപ്പിച്ചത് ആദരവുള്ള പദങ്ങളായിരുന്നു. പല ആദ്യകാല രൂപങ്ങളും അഡ്രിഹയേൽ ("അഡ്മിറൽ") ആയിരുന്നു. പലപ്പോഴും കർഷകരുടെ പേരുകളുമായി ഒത്തുചേർന്നു: അഡൈമയേൽ വാൻ ഡെർ എയ്ക്കിനെ ഉദാഹരണമായിരിക്കാം ഏറ്റവും കൂടുതൽ പേരുള്ളത്. മുപ്പതു ഇനങ്ങൾക്കുപയോഗിക്കുന്ന മറ്റൊരു മുൻഗണനയാണ് ജനറൽ ("ജനറൽ"). അലക്സാണ്ടർ ദി ഗ്രേറ്റ് അല്ലെങ്കിൽ സിപ്പിയോ, അല്ലെങ്കിൽ "അഡ്മിറൽ ഓഫ് അഡ്മിറൽസ്", "ജനറൽ ഓഫ് ജനറൽസ്" തുടങ്ങിയവയിൽ നിന്ന് പിന്നീട് ലഭിച്ച പേരുകൾ കൂടുതൽ വിപുലമായ പേരുകൾ നൽകി. എന്നിരുന്നാലും, നാമനിർദ്ദേശം അർത്ഥവത്തായതും ഗുണനിലവാരത്തിലും വളരെ വ്യത്യസ്തമാണ്. ഈ പല ഇനങ്ങൾ ഇപ്പോൾ മരിച്ചുപോയി.
തുളികൾ ബൾബുകളിൽ നിന്ന് വളരുകയും വിത്തുകൾ, മുകുളങ്ങൾ എന്നിവയിലൂടെയും പ്രചരിപ്പിക്കുകയും ചെയ്യാം. തുലിപ്പുകളിൽ നിന്നുള്ള വിത്തുകൾ 7-12 വർഷത്തിനു ശേഷം പൂവ് ബൾബ് രൂപപ്പെടും. ഒരു ബൾബ് പുഷ്പം വളർന്ന് വരുമ്പോൾ, യഥാർത്ഥ ബൾബ് അപ്രത്യക്ഷമാകും, എന്നാൽ പല മുകുളങ്ങളും പോലെ തന്നെ ഒരു ക്ലോൺ ബൾബ് രൂപത്തിൽ തന്നെ രൂപം കൊള്ളുന്നു. ശരിയായി കൃഷി ചെയ്യുമ്പോൾ, ഈ മുകുളങ്ങൾ അവരുടെ സ്വന്തം ബൾബുകളായിത്തീരും. മുയലിക് വൈറസ് മുകുളങ്ങളിലൂടെ വിത്തുകൾ അല്ല, വിത്തുകൾ മാത്രമല്ല, വളരെ ആകർഷകങ്ങളായ ഇനങ്ങൾ വളർത്തുന്നു. വംശനാശഭീഷണി നേരിടുന്നതിൽ വൈറസ് പടരുന്നു. വടക്കൻ അർദ്ധഗോളത്തിൽ ഏപ്രിൽ മാസത്തിലും മെയ് മാസത്തിലും പൂവുകൾ പൂവണിയുന്നു. ജൂൺ മുതൽ സെപ്തംബർ വരെ (നോർത്തേൺ ഹെമിസ്ഫിയറിൽ നിന്നുള്ള പ്ലാന്റിന്റെ പ്രവർത്തനരഹിതമായ ഘട്ടം സമയത്ത് ബൾബുകൾ പിഴുതുമാറ്റുകയും ചലിപ്പിക്കുകയും ചെയ്യും, അതിനാൽ ഈ മാസങ്ങളിൽ യഥാർത്ഥ വാങ്ങലുകൾ (സ്പോട്ട് മാര്ക്കറ്റുകളിൽ) സംഭവിച്ചു. ആ വർഷത്തെ ബാക്കി കാലയളവിൽ, ഫ്ലോറിസ്റ്റുകൾ അല്ലെങ്കിൽ തുലിപ് കച്ചവടക്കാർ, സീസണിന്റെ അവസാനത്തിൽ പൂവുകൾ വാങ്ങാൻ ഒരു നോട്ടറിക്ക് മുമ്പ് കരാറുകളിൽ ഒപ്പുവെച്ചു (ഫലപ്രദമായി ഫ്യൂച്ചേഴ്സ് കരാറുകൾ). ആധുനിക ഫിനാൻസിന്റെ ധാരാളം സാങ്കേതികവിദ്യകൾ വികസിപ്പിച്ച ഡച്ചുകാർ തുലിപ് ബൾബുകൾക്ക് ഒരു മാർക്കറ്റ് നിർമ്മിച്ചു. 1610-ലെ ഒരു ശിലാഫലകം 1621-ലും 1630-ലും 1636-ലും വീണ്ടും ആവർത്തിച്ചു. അത് ശക്തമായി എതിർത്തു. എന്നാൽ ഈ കരാറുകളിൽ ഹ്രസ്വ വിൽപനക്കാരെ പ്രോസിക്യൂട്ട് ചെയ്തില്ല, എന്നാൽ അവരുടെ കരാറുകൾ നടപ്പിലാക്കാൻ കഴിയില്ല. ലഘുചിത്രം|300x300ബിന്ദു|ഹെൻറിക് ജെറിറ്റ്സിന്റെ പാറ്റേൺ, 1637. വാഗൺ ഓഫ് ഫൂൾസ്, 1637. ഹാംലെം നെയ്ത്തുകാരെ പിന്തുടർന്ന്, അവരുടെ കാറ്റിനെ ഉപേക്ഷിച്ച് കാറ്റിനെ തുളച്ചുകയറി, ട്യൂപ്സ്, ഫ്ലറസ്, പൂക്കളുടെ ദേവത, ട്യൂലിപ്സ് കൊണ്ട് കൈയ്യിലുള്ള കൈകൾ, ടിപ്പലർ, പണം മാറ്റുന്നവർ, ഇരുവശങ്ങളിലായിട്ടാണ് ഫോർച്യൂണ തുടങ്ങിയവ. വലത്ത്‌|ലഘുചിത്രം|280x280ബിന്ദു|തുലിപ് ബൾബ് കോൺട്രാക്റ്റുകളുടെ ഒരു നിശ്ചിത വില സൂചിക, എർൾ തോംസൺ സൃഷ്ടിച്ചത്. ഫെബ്രുവരി 9 നും മെയ് 1 നും ഇടയ്ക്ക് തോംപ്സന്റെ വില വിവരങ്ങളൊന്നും ഉണ്ടായിരുന്നില്ല. തകർച്ചയുടെ ആഴം അജ്ഞാതമാണ്. തുലിപ് മാർക്കറ്റ് അറിയപ്പെടുന്നത്, ഫെബ്രുവരിയിൽ പെട്ടെന്ന് പെട്ടെന്നുള്ള തകർച്ച. പൂക്കൾ ജനപ്രീതി വളർത്തിയതോടെ പ്രൊഫഷണൽ കർഷകർ വൈറസ് ഉപയോഗിച്ച് ബൾബുകൾക്ക് ഉയർന്ന വിലയും ഉയർന്ന വിലയും നൽകി. 1634 ആയപ്പോഴേക്കും, ഫ്രഞ്ചുകാരിൽനിന്നുള്ള ആവശ്യം മൂലം, ഊഹക്കച്ചവടക്കാർ വിപണിയിൽ പ്രവേശിക്കാൻ തുടങ്ങി. 1636 ആയപ്പോഴേക്കും അപൂർവ ബൾബുകളുടെ കരാർ വില ഉയർന്നുവെങ്കിലും, നവംബറോടെ, സാധാരണ, "പിടികിട്ടാത്ത" ബൾബുകളുടെ വിലയും വർദ്ധിച്ചു തുടങ്ങി, അങ്ങനെ ഏതെങ്കിലും തുലിപ് ബൾബിന് നൂറുകണക്കിനു കാവൽക്കാർമാരെ ലഭിക്കുമായിരുന്നു. ആ വർഷം ഡച്ചുകാർ ഒരു ഔപചാരിക ഫ്യൂച്ചർ മാർക്കറ്റ് ഉണ്ടാക്കി, സീസണിന്റെ അവസാനം ബൾബുകൾ വാങ്ങാൻ കരാറുകൾ വാങ്ങുകയും വിൽക്കുകയും ചെയ്തു. ബ്രാൻഡറിൽ ഒരു കോളേജിനോടേയും, വാങ്ങുന്നവരേയും കണ്ടുമുട്ടിയ വ്യാപാരികൾ 2.5 ശതമാനം വീഞ്ഞു പണവും, മൂന്നിൽ ഒരു കില്ലിനു വേണ്ടി മൂന്നു കിൽഡറുകൾ വരെ അടയ്ക്കേണ്ടി വന്നു. തുടക്കത്തിൽ മാർജിനും മാർക്ക്-ഓഫ്-മാർക്കറ്റ് മാർജിനും പാർട്ടി ഒരു പാർടിയും നൽകിയില്ല. എല്ലാ കരാറുകളും എക്സ്ചേഞ്ച് എക്സ്ചേഞ്ചിനേക്കാൾ വ്യക്തിഗത കൌണ്ടർ മാത്രമായിരുന്നു. ഡൂലിപ് കരാർ ട്രേഡിനെ windachandel (അക്ഷരാർത്ഥത്തിൽ "കാറ്റ് ട്രേഡ്") എന്ന് ഡച്ചുകാർ വിശേഷിപ്പിച്ചു. ഡച്ചുകാരുടെ സാമ്പത്തിക ജീവിതത്തിന്റെ പരിധിക്കപ്പുറത്ത് മുഴുവൻ വ്യാപനവും നടന്നു, എക്സ്ചേഞ്ചിൽ തന്നെ.
By 1636 the tulip bulb became the fourth leading export product of the Netherlands, after gin, herrings and cheese. The price of tulips skyrocketed because of speculation in tulip futures among people who never saw the bulbs. Many men made and lost fortunes overnight.
ലഘുചിത്രം|318x318ബിന്ദു|Pamphlet from the Dutch tulipomania, printed in 1637 According to Mackay, lesser tulip manias also occurred in other parts of Europe, although matters never reached the state they had in the Netherlands. He also claimed that the aftermath of the tulip price deflation led to a widespread economic chill throughout the Netherlands for many years afterwards.
Notes
വർഗ്ഗം:പുതുമുഖലേഖനം
ശ്രീനിവാസ രാമാനുജൻ
ആധുനികഭാരതത്തിലെ ഏറ്റവും പ്രതിഭാശാലിയായ ഗണിതശാസ്ത്രജ്ഞനായി വിലയിരുത്തപ്പെടുന്ന ആളാണ് ശ്രീനിവാസ രാമാനുജൻ അയ്യങ്കാർ എന്ന ശ്രീനിവാസ രാമാനുജൻ (തമിഴ്: ஸ்ரீனிவாஸ ராமானுஜன் ஐயங்கார்) (1887 ഡിസംബർ 22 – 1920 ഏപ്രിൽ 26). ശുദ്ധഗണിതത്തിൽ കാര്യമായ വിദഗ്‌ധ ശിക്ഷണം ലഭിക്കാതിരുന്നിട്ടും സ്വപ്രയത്നത്തിലൂടെ ഗണിത വിശകലനം, സംഖ്യാസിദ്ധാന്തം, അനന്തശ്രേണി, തുടർച്ചാഭിന്നകങ്ങൾ തുടങ്ങിയ ഗണിതശാസ്ത്രമേഖലകളിൽ വിലപ്പെട്ട സംഭാവനകൾ നൽകി. രാമാനുജന്റെ ഗുരുവായിരുന്ന ഇംഗ്ലീഷ് ഗണിതജ്ഞൻ ജി.എച്ച്. ഹാർഡിയുടെ അഭിപ്രായത്തിൽ ഗോസ്, ഓയിലർ, കോച്ചി, ന്യൂട്ടൺ, ആർക്കിമിഡീസ് തുടങ്ങിയ വിശ്രുതഗണിതജ്ഞരുടെ നിരയിലുൾപ്പെടുത്താവുന്ന പ്രതിഭയായിരുന്നു അദ്ദേഹം. രാമാനുജന്റെ 125-ആം ജന്മവാർഷികത്തിന്റെ ഓർമ്മയ്ക്കായി 2012 ദേശീയ ഗണിതശാസ്ത്ര വർഷമായി പ്രഖ്യാപിച്ചിരിക്കുന്നു.
ജീവിതം
തമിഴ്‌നാട്ടിൽ ഈറോഡിലെ ദരിദ്ര കുടുംബത്തിൽ 1887 ഡിസംബർ 22-ന്‌ ശ്രീനിവാസ രാമാനുജൻ ജനിച്ചു. അച്ഛൻ കുപ്പുസ്വാമി ശ്രീനിവാസ അയ്യങ്കാർ തുണിക്കടയിൽ കണക്കെഴുത്തുകാരനായിരുന്നു. അമ്മ കോമളത്തമ്മാൾ. രാമാനുജനു താഴെ അഞ്ചു മക്കൾകൂടിയുണ്ടായിരുന്നു.
പഠനം
സ്‌കൂളിൽ വെച്ചേ ഗണിതമായിരുന്നു രാമാനുജന്റെ പ്രിയവിഷയം. അടിസ്ഥാന സൗകര്യങ്ങളൊന്നുമില്ലാതിരുന്നിട്ടും പ്രതിഭ മാത്രം കൈമുതലാക്കി ഗണിതപഠനം തുടർന്നു. സ്‌കോളർഷിപ്പിന്റെ സഹായത്തോടെ അദ്ദേഹം 1904-ൽ കുംഭകോണം ഗവൺമെന്റ്‌ കോളേജിൽ ചേർന്നു. ഗണിതത്തിൽ മാത്രമാരുന്നു രാമാനുജന്റെ ശ്രദ്ധ. മറ്റു വിഷയങ്ങളിലെല്ലാം തോറ്റതിനാൽ സ്‌കോളർഷിപ്പ്‌ നഷ്‌ടമായി.
1906-ൽ മദ്രാസ്‌ പച്ചയ്യപ്പാസ്‌ കോളേജിൽ ചേർന്നെങ്കിലും, അവിടെയും കണക്കൊഴികെ മറ്റ്‌ വിഷയങ്ങളിൽ തോൽക്കുകയും മദ്രാസ്‌ സർവകലാശാലയിൽ ചേരുകയെന്ന അദ്ദേഹത്തിന്റെ സ്വപ്‌നം പൊലിഞ്ഞു.
വിവാഹം
1909 ജുലൈ‌ 14-നായിരുന്നു രാമാനുജന്റെ വിവാഹം. ഭാര്യ ജാനകിക്ക്‌ അന്ന്‌ പത്തു വയസ്സായിരുന്നു. വിവാഹത്തോടെ ജോലി കിട്ടാതെ നിവൃത്തിയില്ല എന്ന സ്ഥിതി വന്നു.